title: Padomes Direktīva 2009/143/EK ( 2009. gada 26. novembris ), ar ko groza Direktīvu 2000/29/EK attiecībā uz laboratorisko pārbaužu uzdevumu deleģēšanu

text:
               4.12.2009

               LV

               Eiropas Savienības Oficiālais Vēstnesis

               L 318/23

      PADOMES DIREKTĪVA 2009/143/EK
   (2009. gada 26. novembris),
   ar ko groza Direktīvu 2000/29/EK attiecībā uz laboratorisko pārbaužu uzdevumu deleģēšanu
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 37. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Saskaņā ar Padomes Direktīvu 2000/29/EK (2000. gada 8. maijs) par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (2) dalībvalstu atbildīgās oficiālās iestādes var deleģēt minētajā direktīvā paredzētos uzdevumus, tostarp laboratoriskās pārbaudes, vienīgi juridiskai personai, kura atbilstoši tās oficiāli apstiprinātajiem statūtiem var pildīt vienīgi konkrētas publiskas funkcijas.

               (2)

               Laboratoriskās pārbaudes, kas jāveic saistībā ar Direktīvu 2000/29/EK, ir ļoti tehniskas un attiecas uz dažādām zinātnes nozarēm. Šādu pārbaužu veikšanai vajadzīgas daudzas, dažādas un dārgas tehniskas iekārtas un ļoti specializēti laboratorijas darbinieki, kas spēj pielāgoties diagnostikas metožu straujajam attīstības tempam. Veicamo pārbaužu skaits gadu gaitā ir palielinājies. Tādēļ kļuvis arvien grūtāk atrast juridiskas personas, kas atbilst visām vajadzīgajām prasībām.

               (3)

               Minēto iemeslu dēļ ir lietderīgi noteikt, ka daudzās un dažādās laboratoriskās pārbaudes, kas paredzētas Direktīvā 2000/29/EK, drīkst – papildus juridiskām personām, kuras var pildīt vienīgi konkrētas publiskas funkcijas, – deleģēt juridiskām personām, kuras neatbilst šai prasībai, piemēram, augstskolām, pētniecības institūtiem vai privātām laboratorijām, kas jebkādā juridiskā formā dalībvalstīs ir atzītas saskaņā ar to tiesību aktiem, ja tās izpilda dažus nosacījumus.

               (4)

               Atbildīgajām oficiālajām iestādēm ir jāpārbauda, vai juridiskās personas, kurām ir deleģēta laboratorisko pārbaužu veikšana, var nodrošināt kvalitāti. Piemēram, tām vajadzētu būt objektīvām, bez interešu konflikta un vajadzētu spēt nodrošināt uzticamus rezultātus un konfidenciālas informācijas aizsardzību.

               (5)

               Vienlaikus ir lietderīgi ļaut juridiskām personām, kas veic deleģētos uzdevumu saskaņā ar Direktīvu 2000/29/EK, izmantot savas laboratorijas pārbaužu darbībām, kuras neietilpst to konkrētajās publiskajās funkcijās.

               (6)

               Jautājums par attiecīgu diagnostikas infrastruktūru ir viens no tiem jautājumiem, ko izskata pašlaik notiekošajā augu veselības tiesību aktu izvērtēšanā. Tomēr – neskarot pārskata iznākumu – īstermiņā ir lietderīgi grozīt laboratorisko pārbaužu deleģēšanas prasības, lai tās pielāgotu pašreizējām vajadzībām.

               (7)

               Tādēļ būtu attiecīgi jāgroza Direktīvas 2000/29/EK 2. panta 1. punkta g) apakšpunkta otrā daļa.

               (8)

               Saskaņā ar 34. punktu Iestāžu nolīgumā par labāku likumdošanas procesu (3) dalībvalstis tiek mudinātas gan pašu, gan arī Kopienas interesēs izstrādāt tabulas, kas pēc iespējas labāk atspoguļotu sakarību starp šo direktīvu un tās transponēšanas pasākumiem, kā arī darīt tās zināmas atklātībai,

         IR PIEŅĒMUSI ŠO DIREKTĪVU.
   1. pants
   Direktīvas 2000/29/EK 2. panta 1. punkta g) apakšpunkta otro daļu aizstāj ar šādām daļām:

      “Dalībvalsts atbildīgās oficiālās iestādes var saskaņā ar valsts tiesību aktiem deleģēt jebkurai juridiskai personai šajā direktīvā paredzēto uzdevumu veikšanu savā pakļautībā un pārraudzībā neatkarīgi no tā, vai šī persona ir publisko vai privāto tiesību subjekts, ja vien šī juridiskā persona un tās darbinieki nav personīgi ieinteresēti veicamo pasākumu iznākumā.
      Dalībvalstu atbildīgās oficiālās iestādes nodrošina, ka punkta otrajā daļā minētā juridiskā persona atbilstoši tās oficiāli apstiprinātajiem statūtiem var pildīt vienīgi konkrētas publiskas funkcijas, izņemot laboratoriskās pārbaudes, ko šāda juridiska persona var veikt arī gadījumos, kad laboratoriskās pārbaudes neietilpst tās konkrētajās publiskajās funkcijās.
      Neskarot punkta trešo daļu, dalībvalsts atbildīgās oficiālās iestādes var deleģēt šajā direktīvā paredzētās laboratoriskās pārbaudes juridiskai personai, kas neatbilst minētajai prasībai.
      Laboratoriskās pārbaudes var deleģēt tikai tad, ja atbildīgā oficiālā iestāde visā deleģēšanas termiņā nodrošina, ka juridiskā persona, kurai deleģētas laboratoriskās pārbaudes, arī turpmāk var nodrošināt objektivitāti, kvalitāti un konfidenciālas informācijas aizsardzību un ka nepastāv interešu konflikts starp tai deleģēto uzdevumu veikšanu un citām tās darbībām.”

   2. pants
   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības līdz 2011. gada 1. janvārim. Dalībvalstis par to tūlīt informē Komisiju.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarīt šādas atsauces.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2009. gada 26. novembrī

            Padomes vārdā –

            priekšsēdētājs

         J. BJÖRKLUND

      (1)  2009. gada 20. oktobra Atzinums (Oficiālajā Vēstnesī vēl nav publicēts).

      (2)  OV L 169, 10.7.2000., 1. lpp.

      (3)  OV C 321, 31.12.2003., 1. lpp.


title: Padomes Direktīva (1972. gada 6. jūnijs) par ikgadējiem saskaņotiem rūpnieciskās darbības apsekojumiem

text:
Svarīgs juridisks paziņojums

|

31972L0221

Oficiālais Vēstnesis L 133 , 10/06/1972 Lpp. 0057 - 0060 Speciālizdevums somu valodā: Nodaļa 13 Sējums 2 Lpp. 0099  Speciālizdevums dāņu valodā: Sērija I Nodaļa 1972(II) Lpp. 0503  Speciālizdevums zviedru valodā: Nodaļa 13 Sējums 2 Lpp. 0099  Speciālizdevums angļu valodā: Sērija I Nodaļa 1972(II) Lpp. 0523  Speciālizdevums grieķu valodā Nodaļa 13 Sējums 1 Lpp. 0246  Speciālizdevums spāņu valodā: Nodaļa 16 Sējums 1 Lpp. 0026  Speciālizdevums portugāļu valodā Nodaļa 16 Sējums 1 Lpp. 0026

		Padomes Direktīva(1972. gada 6. jūnijs)par ikgadējiem saskaņotiem rūpnieciskās darbības apsekojumiem(72/221/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 213. pantu,ņemot vērā Komisijas priekšlikumu,tā kā, lai izpildītu uzdevumus, kas Komisijai uzticēti saskaņā ar Līgumu, tās rīcībā jābūt jaunākajai statistikai, kas būtu salīdzināma valstu starpā pēc dalībvalstu rūpniecības un sīkamatniecības struktūras, nozīmības un attīstības;tā kā tad, kad 1963. gadā tika gatavota rūpnieciskā skaitīšana, Komisija uzskatīja, ka dalībvalstu valdību uzmanība jāpievērš tam, ka rūpnieciskās ekonomikas attīstībai kopējā tirgū ir nepieciešams, lai rūpnieciskā statistika nodrošinātu konkrētu minimālo datu kopumu; tā kā dažādās dalībvalstīs pieejamā informācija ir neatbilstoša vai nepietiekami salīdzināma, lai to izmantotu par drošu pamatu Komisijas darbā;tā kā Eiropas Ekonomikas kopiena pa to laiku ir panākusi būtisku progresu attiecībā uz integrāciju; tā kā jaunā ekonomikas politika un pamatnostādnes ir vērstas uz iniciatīvām un lēmumiem, kas pamatojas uz reālajai situācijai atbilstošu statistiku; tā kā statistika, kas pieejama rūpniecībā un sīkamatniecībā, vēl neatbilst standartiem, kas piemēroti šai ekonomiskajai situācijai;tā kā šie trūkumi apgrūtina tādas informācijas iegūšanu no dažādās dalībvalstīs pašlaik pieejamās rūpnieciskās statistikas, kas būtu drošs pamats Komisijas darbā, jo īpaši attiecībā uz vidēja termiņa ekonomikas, rūpniecības un konkurences politiku;tā kā no dalībvalstīm jāiegūst salīdzināma informācija par rūpniecisko darbību un tā kā šā iemesla dēļ jāveic apsekojumi, kas būtu saskaņoti attiecībā uz saturu, piemērošanas jomu, koncepcijām un definīcijām, metodēm un sadalījumu pa rūpnieciskām darbībām un statistikas vienību lielumu, lai savāktu saskaņotas statistikas kopumu, kurš tādējādi ļautu izanalizēt stāvokli un ekonomisko attīstību dažādās rūpniecības nozarēs, kā arī to izaugsmes iespējas vai šķēršļus; tā kā šī statistika nodrošinās arī tos datus, kas vajadzīgi, lai aprēķinātu rūpniecības un sīkamatniecības ieguldījumu nacionālā produkta veidošanā, un kas vajadzīgi attiecībā uz citu darbu statistikas un ekonomiskās sintēzes jomā,IR PIEŅĒMUSI ŠO DIREKTĪVU.1. pantsDalībvalstis, tehniskā ziņā sadarbojoties ar Komisiju, veic visus pasākumus, kas vajadzīgi, lai savāktu ikgadējos statistikas datus nolūkā izveidot saskaņotu statistiku par rūpniecības struktūru un produktīvo darbību dalībvalstīs. Šis pirmais datu kopums jāsagatavo ne vēlāk kā 1974. gadā, un tas attiecas uz iepriekšējo gadu.2. pantsApsekojumus veic visos rūpniecības uzņēmumos un mazajos uzņēmumos, ja tādi ir, kuros nodarbinātas divdesmit vai vairāk personas un kuru galvenā darbība ir minēta vienā no Vispārējās saimniecības nozaru klasifikācijas Eiropas Kopienās (NACE) nodaļām attiecībā uz rūpniecību, tostarp enerģētiku un ūdeni, kā arī būvniecību (NACE 1. līdz 5.).Vismaz reizi piecos gados apsekojumu jomu paplašina, veicot tos arī uzņēmumos, kuros nodarbinātas mazāk nekā 20 personas. Komisija, saskaņojot to ar dalībvalstīm, nosaka gadus, kad apsekojumu joma jāpaplašina.Apsekojumus uzņēmumos, kuros nodarbinātas mazāk nekā divdesmit personas, drīkst veikt, ņemot paraugus.3. pantsStatistikas vienības ir uzņēmums, saimnieciskās darbības vienība un – attiecībā uz reģionālo statistiku – arī vietējā vienība. Statistikas vienības ir definētas NACE I daļā.4. pantsApsekojumi attiecas uz mainīgajiem lielumiem, kas uzskaitīti šīs direktīvas pielikumā. Pirmajā posmā, kas sākas ne vēlāk kā 1974. gadā, apsekojumos nav jāiekļauj dati, kuri attiecas uz iekavās norādītajiem mainīgajiem lielumiem. Sākot ar 1977. gada apsekojumu, kas attiecas uz 1976. gadu, un turpmāk, dalībvalstis savāc datus, kuri attiecas uz visiem pielikumā uzskaitītajiem mainīgajiem lielumiem.Tomēr dati, kas jāsavāc par uzņēmumiem, kuros nodarbinātas divdesmit līdz divdesmit deviņas personas, attiecas tikai uz tiem mainīgajiem lielumiem, kas saistīti ar nodarbināto personu skaitu, apgrozījumu, bruto algu un samaksāto algu, kā arī izejvielu iepirkumiem, starpproduktiem un rūpnieciskajiem pakalpojumiem.Attiecībā uz periodiskiem apsekojumiem uzņēmumos, kuros nodarbinātas mazāk nekā divdesmit personas, Komisija līdz 1975. gada beigām nosūta priekšlikumus par savākšanai paredzētajiem datiem.Sākot ar pirmo apsekojumu un turpmāk, datus par vietējām vienībām (uzņēmumiem) savāc attiecībā uz šādiem mainīgajiem lielumiem:- kopējais to nodarbināto personu skaits, kas nav mājās strādājošie,- bruto algas un samaksātās algas, to skaitā summa, kas samaksāta mājās strādājošajiem, kuri iekļauti algu sarakstā,- kopējie ieguldījumi pamatkapitālā.Pēdējā minētā informācija papildina datus pa uzņēmumiem, ko attiecībā uz ieguldījumiem ik gadu savāc saskaņā ar Padomes 1964. gada 30. jūlija Direktīvu Nr. 64/475/EEK [1].5. pantsIzņemot informāciju, uz kuru saskaņā ar valsts tiesību aktiem attiecas statistikas konfidencialitāte, Komisijai ik gadus nosūta apsekojumu rezultātus, kas reģistrēti saskaņā ar tabulu kopējo grafiku un kas sadalīti pa rūpnieciskām darbībām atbilstoši trīsciparu NACE pozīcijām.Komisija, vienojoties ar dalībvalstīm, nosaka izņēmumus attiecībā uz vispārējo noteikumu, kas reglamentē sadalījumu pa rūpnieciskām darbībām, informāciju, kura attiecas uz rezultātu izklāstu, tostarp sadalījumu atbilstoši statistikas vienības lielumiem, un veidu, kādā rezultāti jānosūta.Dalībvalstis, kurās datus savāc un apstrādā, pamatojoties uz tādu darbību nomenklatūru, kas nav NACE, veic visus vajadzīgos pasākumus, lai nodrošinātu, ka to nomenklatūrās iekļautos rezultātus attiecīgi transponē Kopienas nomenklatūrā.6. pantsDalībvalstis veic visus attiecīgos pasākumus, lai maksimāli samazinātu laiku, kāds nepieciešams apsekojumu veikšanai un apstrādei, lai Komisijai cik vien iespējams ātri būtu pieejami rezultāti.7. pantsŠo apsekojumu veikšanas izmaksas dalībvalstīs sedz no valsts budžeta.8. pantsŠī direktīva ir adresēta dalībvalstīm.Luksemburgā, 1972. gada 6. jūnijāPadomes vārdā —priekšsēdētājsG. Thorn[1] OV 131, 13.8.1964., 2193./64. lpp.--------------------------------------------------PIELIKUMSMainīgie lielumi, kas pieņemti datu savākšanai pa uzņēmumiem, un dati atbilstoši saimnieciskās darbības vienībām (SDV)Kods | Mainīgie lielumi | Jautājumi |uzņēmumam | SDV |1 | Kopējais nodarbināto personu skaits | x | — |1.1 | Īpašnieki, kas strādā uzņēmumā, un uzņēmumā strādājošie ģimenes locekļi | x | — |1.2 | Darbinieki, ko kopā veido | x | x |1.21 | strādnieki, tostarp mācekļi | x | x |1.21.1 | to skaitāsievietes | (x) | — |1.22 | Pārējie darbinieki, tostarp saimnieciskā darbībā nodarbināti praktikanti un tehniskie stažieri | x | x |1.22.1 | to skaitāsievietes | (x) | — |2 | Parastā darba laika stundu un virsstundu skaits, ko gada laikā nostrādājuši strādnieki, tostarp mācekļi | — | (x) |3 | Darbaspēka izmaksas, kopā | x | (x) |3.1 | Bruto algas un samaksātās algas, kas nav mājās strādājošajiem samaksātais atalgojums | x | (x) |3.2 | Atalgojums, kas izmaksāts mājās strādājošajiem, kuri iekļauti algu sarakstā | (x) | (x) |3.3 | Darba devēja brīvprātīgie un obligātie sociālās nodrošināšanas maksājumi | x | (x) |3.31 | to skaitābrīvprātīgās sociālās nodrošināšanas iemaksas un citas darbaspēka izmaksas | (x) | (x) |4 | Apgrozījums, kopā | x | — |4.1 | Uzņēmuma (vai SDV) saražoto produktu pārdošana un ieņēmumi no rūpnieciskajiem pakalpojumiem, kas sniegti citiem (darbs no piegādātā materiāla u.c.) | x | x |4.11 | to skaitāieņēmumi no sniegtajiem rūpnieciskajiem pakalpojumiem (darbs no piegādātā materiāla u.c.) | (x) | (x) |4.2 | Tādu preču pārdošana, kas iepirktas no citiem un tālāk pārdotas tādas pašas kā iepirktas | x | — |4.3 | Apgrozījums no citām pozīcijām | x | — |5 | Starpproduktu un rūpniecisko pakalpojumu iekšējās piegādes: izejvielu un starpproduktu piegāžu vērtība, kā arī to rūpniecisko pakalpojumu vērtība, ko kāda uzņēmuma viena SDV sniegusi kādai citai SDV | — | (x) |6 | Pamatkapitāla iekšējās piegādes: to kapitālieguldījumu preču vērtība, ko kāda uzņēmuma viena SDV ir saražojusi (vai uzbūvējusi) un piegādājusi kādai citai SDV | — | (x) |7 | Vienībā saražotās gatavās produkcijas krājumi un to produktu krājumi, kas atrodas ražošanas procesā: | | |7.1 | —gada sākumā | x | (x) |7.2 | —gada beigās | x | (x) |7.3 | —starpība, ar plus vai mīnus zīmi | x | (x) |8 | Iepirkto preču krājumi: | | |8.1 | —gada sākumā | x | — |8.2 | —gada beigās | x | — |8.3 | —starpība, ar plus vai mīnus zīmi | x | — |9 | To kapitālieguldījumu preču vērtība, ko pats uzņēmums ir saražojis vai uzbūvējis, izmantojot savu darbaspēku, savām vajadzībām, kā arī kapitālremonts, kuru veicis pats uzņēmums | x | — |10 | To kapitālieguldījumu preču vērtība, ko pati SDV ir saražojusi vai uzbūvējusi, izmantojot savu darbaspēku, savām vajadzībām, kā arī kapitālremonts, kuru veikusi pati SDV | — | (x) |11 | Izejvielu un palīgmateriālu iepirkšana vai saņemšana, par pamatkapitālu neuzskatot starpproduktus, enerģiju un nelielus instrumentus: | | |11.1 | Iepirkumi no citiem uzņēmumiem | x | x |11.2 | To izejvielu u.c. materiālu vērtība, kas saņemti no citām uzņēmuma SDV | — | (x) |12 | To rūpniecisko pakalpojumu izmaksas, ko snieguši: | | |12.1 | —citi | x | x |12.2 | —citi | — | (x) |13 | To preču izmaksas, kas iepirktas tālākai pārdošanai tādā pašā stāvoklī kā iepirktas | x | — |14 | Izejvielu un palīgmateriālu, starpproduktu un enerģijas krājumi: | | |14.1 | —gada sākumā | x | (x) |14.2 | —gada beigās | x | (x) |14.3 | —starpība, ar plus vai mīnus zīmi | x | (x) |15 | To nerūpniecisko pakalpojumu izmaksas, ko snieguši citi, kuru kopsummu veido | x | — |15.1 | noma, kas samaksāta par nedzīvojamām ēkām un par kapitālieguldījumu precēm | x | (x) |15.11 | to skaitānoma, kas samaksāta par kapitālieguldījumu precēm | (x) | x |15.2 | Samaksātās apdrošināšanas prēmijas | x | — |15.3 | Maksājumi par banku pakalpojumiem | x | — |15.4 | Pārējo nerūpniecisko pakalpojumu izmaksas | x | — |16 | Netiešie nodokļi, kopā | x | — |16.1 | Pievienotās vērtības nodoklis (PVN) un citi nodokļi un patēriņš | x | (x) |16.11 | PVN un citi apgrozījuma nodokļi | (x) | (x) |16.12 | Patēriņa nodokļi | (x) | (x) |16.2 | Pārējie netiešie nodokļi | x | — |17 | Kārtējās subsīdijas | x | (x) |--------------------------------------------------


title: Padomes Direktīva 95/71/EK (1995. gada 22. decembris), ar ko groza pielikumu Direktīvai 91/493/EEK, kura nosaka veselības nosacījumus zvejniecības produktu ražošanai un laišanai tirgū

text:
Svarīgs juridisks paziņojums

|

31995L0071

Oficiālais Vēstnesis L 332 , 30/12/1995 Lpp. 0040 - 0041

		Padomes Direktīva 95/71/EK(1995. gada 22. decembris),ar ko groza pielikumu Direktīvai 91/493/EEK, kura nosaka veselības nosacījumus zvejniecības produktu ražošanai un laišanai tirgūEIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un laišanai tirgū [1], un jo īpaši tās 13. pantu,ņemot vērā Komisijas priekšlikumu,tā kā Padomes 1992. gada 16. jūnija Direktīva 92/48/EEK, ar ko nosaka obligātos higiēnas noteikumus, ko piemēro zvejniecības produktiem, kurus iegūst ar noteiktiem zvejas kuģiem saskaņā ar Direktīvas 91/493/EEK [2] 3. panta 1. punkta a) apakšpunkta i) daļu, paredz, ka saldētājkuģus ieraksta sarakstā, ko regulāri atjauno kompetentās iestādes;tā kā zvejniecības produktus, ko iegūst ar saldētājkuģiem, kuri atbilst Direktīvā 92/48/EEK noteiktajām higiēnas prasībām, vajadzētu atļaut laist tirgū saskaņā ar tiem pašiem identifikācijas noteikumiem kā zvejniecības produktus, kas sasaldēti uzņēmumos uz sauszemes; tā kā attiecīgi būtu jāgroza Direktīvas 91/493/EEK pielikums;tā kā dažas piemērošanas problēmas, par ko ziņo dalībvalstis, rada vajadzību paskaidrot zināmus Direktīvas 91/493/EEK tehniskos aspektus, lai nodrošinātu, ka noteikumus Kopienā piemēro vienveidīgi, jo īpaši saistībā ar to zvejniecības produktu identifikāciju, ko laiž tirgū,IR PIEŅĒMUSI ŠO DIREKTĪVU.1. pantsAr šo Direktīvas 91/493/EEK pielikumu groza šādi:1) I nodaļas II sadaļā 5. punktu aizstāj ar šādu:"5) Zvejniecības produktu pārstrāde uz kuģa jāveic saskaņā ar higiēnas nosacījumiem, kas noteikti šā pielikuma IV nodaļas II sadaļas 2. un 3. punktā, IV sadaļā un V sadaļā.";2) IV nodaļas I sadaļas 3. punkta otro teikumu aizstāj ar šādu:"Filejas un šķēles nedrīkst palikt uz darba galdiem ilgāk, nekā tas nepieciešams to sagatavošanai, un tās jāpasargā no piesārņojuma ar pienācīgu iesaiņojumu.";3) IV nodaļas IV sadaļas 1. punktu aizstāj ar šādu:"Svaigiem, saldētiem un atkausētiem produktiem, ko izmanto pārstrādei, jāatbilst prasībām, kas izklāstītas šīs nodaļas I, II vai III sadaļā.";4) IV nodaļas IV sadaļas 4. punkta d) apakšpunktu aizstāj ar šādu:"d) produkcijas paraugi jāņem katru dienu pēc noteiktiem starplaikiem, lai nodrošinātu aizzīmogošanas vai jebkuras citas hermētiskas noslēgšanas metodes efektivitāti.";5) IV nodaļas V sadaļas 3. punkta c) apakšpunktā darbības vārdu "iznīcina" aizstāj ar darbības vārdu "nogalina";6) V nodaļas II sadaļas 3. punkta A daļas b) apakšpunkta otrās daļas pirmo teikumu aizstāj ar šādu:"Šos ierobežojumus piemēro tikai šādu dzimtu zivju sugām: scombridae, clupeidae, engraulidae un coryphaenidae.";7) VII nodaļu aizstāj ar šādu:"VII NODAĻAIDENTIFIKĀCIJANeierobežojot Direktīvu 79/112/EEK, jābūt iespējai pārbaudes nolūkā fiksēt zvejniecības produktu sūtījuma nogādes vietu vai nu pēc marķējuma, vai pēc pavaddokumentiem.Šajā nolūkā uz iesaiņojuma vai neiesaiņota produkta gadījumā pavaddokumentos jānorāda šāda informācija:- nosūtīšanas valsts, kuras nosaukumu var uzrakstīt pilnībā vai norādīt kā saīsinājumu, izmantojot lielos burtus, t. i., Kopienas dalībvalstīm tas būtu viens no šādiem:B – DK – D – EL – E – F – IRL – I – L – NL – P – UK – AT – FI – SE,- uzņēmuma vai saldētājkuģa identifikāciju pēc tā oficiālā apstiprinājuma numura vai, ja laišana tirgū notiek no saldētājkuģa, uz kuru attiecas Direktīvas 92/48/EEK II pielikuma 7. punkts, kuģa identifikācijas numuru, vai, gadījumā, ja vairumtirdzniecības vai izsoļu tirgi reģistrēti atsevišķi, kā noteikts šīs direktīvas 7. panta 1. punkta trešajā daļā, izsoles vai vairumtirdzniecības tirgus reģistrācijas numuru,- viens no šādiem saīsinājumiem: CE – EC – EG – EK – EF – EY.Visiem burtiem un cipariem jābūt pilnībā salasāmiem un uz iesaiņojuma sagrupētiem vienkopus vietā, kur tos var saredzēt no ārpuses, neatverot minēto iesaiņojumu."2. pants1. Dalībvalstīs stājas spēkā normatīvi un administratīvi akti, kas vajadzīgi, lai izpildītu šīs direktīvas prasības pirms 1997. gada 1. jūlija. Dalībvalstis paziņo par to Komisijai. Tomēr uz produktiem, kas sagatavoti pirms datuma, kad šī direktīva stājas spēkā, neattiecas Direktīvas 91/493/EEK VII nodaļa, ko groza šī direktīva.Kad dalībvalstis paredz šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka metodes, kā izdarīt šādas atsauces.2. Dalībvalstis dara Komisijai zināmus galvenos savu tiesību aktus, ko tās pieņem jomā, uz ko attiecas šī direktīva.3. pantsŠī direktīva stājas spēkā tās publicēšanas dienā Eiropas Kopienu Oficiālajā Vēstnesī.4. pantsŠī direktīva ir adresēta dalībvalstīm.Briselē, 1995. gada 22.decembrīPadomes vārdā —priekšsedetajsL. Atienza Serna[1] OV L 268, 24.9.1991., 15. lpp. Direktīvā jaunākie grozījumi izdarīti ar 1994. gada Iestāšanās aktu.[2] OV L 187, 7.7.1992., 41. lpp.--------------------------------------------------


title: Komisijas Direktīva (1987. gada 22. decembris), ar ko groza Direktīvu 87/94/EEK par dalībvalstu tiesību aktu tuvināšanu attiecībā uz vienkāršu amonija nitrāta mēslošanas līdzekļu ar augstu slāpekļa sastāvu īpašību, ierobežojumu un sprādziendrošības kontroles kārtību

text:
Svarīgs juridisks paziņojums

|

31988L0126

Oficiālais Vēstnesis L 063 , 09/03/1988 Lpp. 0012 - 0012 Speciālizdevums somu valodā: Nodaļa 13 Sējums 17 Lpp. 0035  Speciālizdevums zviedru valodā: Nodaļa 13 Sējums 17 Lpp. 0035

		Komisijas Direktīva(1987. gada 22. decembris),ar ko groza Direktīvu 87/94/EEK par dalībvalstu tiesību aktu tuvināšanu attiecībā uz vienkāršu amonija nitrāta mēslošanas līdzekļu ar augstu slāpekļa sastāvu īpašību, ierobežojumu un sprādziendrošības kontroles kārtību(88/126/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1980. gada 15. jūlija Direktīvu Nr. 80/876/EEK par dalībvalstu tiesību aktu tuvināšanu attiecībā uz vienkāršajiem amonija nitrāta mēslošanas līdzekļiem ar augstu slāpekļa sastāvu [1], un jo īpaši tās 8. pantu,ņemot vērā Padomes 1975. gada 18. decembra Direktīvu Nr. 76/116/EEK par dalībvalstu tiesību aktu tuvināšanu attiecībā uz mēslojumiem [2], un jo īpaši tās 9. panta 2. punktu,tā kā Komisijas Direktīvas 87/94/EEK [3] apjoms un tehniskā sarežģītība, dažādās analīžu metodes un testi, kas ir pārņemti no atšķirīgām tehnoloģiskām disciplīnām, un saskaņojamo valodu skaits rāda, ka pēc direktīvas pieņemšanas Komisijā ir nepieciešams to rediģēt valodas ziņā, kā arī izdarīt tajā tehniskus labojumus [4];tā kā valodas redakcijas un tehnisko labojumu dēļ nepieciešams pagarināt laikposmu, kas vajadzīgs, lai dalībvalstis izpildītu šo direktīvu; tā kā svarīgi ir atlikt ieviešanas datumu;tā kā šajā direktīvā paredzētie labojumi ir saskaņā ar Komitejas par piemērošanos tehnikas progresam atzinumu par direktīvām, kas nosaka tehnisko barjeru likvidēšanu mēslošanas līdzekļu tirdzniecības jomā,IR PIEŅĒMUSI ŠO DIREKTĪVU.1. pantsDirektīvu Nr.87/94/EK groza šādi:Direktīvas 2. panta 1. punktā "1987. gada 31. decembrī" nomaina ar "1988. gada 30. novembrī".2. pants1. Dalībvalstis veic nepieciešamos pasākumus, lai izpildītu šo direktīvu ne vēlāk kā 1988. gada 30. novembrī, un nekavējoties par to informē Komisiju.2. Dalībvalstis paziņo Komisijai valstu to normatīvo aktu tekstus, kurus tās pieņem jomā, uz kuru attiecas šī direktīva.3. pantsŠī direktīva ir adresēta dalībvalstīm.Briselē, 1987. gada 22. decembrīKomisijas vārdā –priekšsēdētāja vietnieksCockfield[1] OV L 250, 23.9.1980., 7. lpp.[2] OV L 24, 30.1.1976., 21. lpp.[3] OV L 38, 7.2.1987., 1. lpp.[4] OV L 63, 9.3.1988. 16. lpp.--------------------------------------------------


title: Komisijas Direktīva 1999/24/EK (1999. gada 9. aprīlis), ar ko tehnikas attīstībai pielāgo Padomes Direktīvu 93/32/EEK par divriteņu mehānisko transportlīdzekļu līdzbraucēja roku turekļiemDokuments attiecas uz EEZ.

text:
Avis juridique important

|

31999L0024

Official Journal L 104 , 21/04/1999 P. 0016 - 0018

KOMISIJAS DIREKTĪVA 1999/24/EK(1999. gada 9. aprīlis),ar ko tehnikas attīstībai pielāgo Padomes Direktīvu 93/32/EEK par divriteņu mehānisko transportlīdzekļu līdzbraucēja roku turekļiem(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1992. gada 30. jūnija Direktīvu 92/61/EEK par divriteņu vai trīsriteņu mehānisko transportlīdzekļu tipa apstiprināšanu1, kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 16. pantu,ņemot vērā Padomes 1993. gada 14. jūnija Direktīvu 93/32/EEK par divriteņu mehānisko transportlīdzekļu līdzbraucēja roku turekļiem2, un jo īpaši tās 3. pantu,(1) tā kā Direktīva 93/32/EEK ir viena no atsevišķajām direktīvām par Kopienas tipa apstiprināšanas procedūru, kas ieviesta ar Direktīvu 92/61/EEK; tā kā Direktīvas 92/61/EEK noteikumi, ko piemēro transportlīdzekļu sistēmām, detaļām un atsevišķām tehniskām ierīcēm, attiecas uz šo direktīvu;(2) tā kā tehnoloģiju attīstība tagad ļauj pielāgot tehnikas attīstībai Direktīvu 93/32/EEK; tā kā, lai kopumā nodrošinātu tipa apstiprināšanas sistēmas pareizu darbību, ir jāprecizē vai jāpapildina daži attiecīgās direktīvas noteikumi;(3) tā kā šajā nolūkā jāpielāgo noteikumi attiecībā uz satveres siksnas stiprinājumu, kā arī norādes informācijas dokumenta B daļā;(4) tā kā šajā direktīvā paredzētie pasākumi ir saskaņā ar atzinumu, kuru sniegusi Komiteja pielāgošanai tehnikas attīstībai, kas izveidota atbilstīgi 13. pantam Padomes Direktīvā 70/156/EEK3, kurā jaunākie grozījumi izdarīti ar Eiropas Parlamenta un Padomes Direktīvu 98/91/EK4,IR PIEŅĒMUSI ŠO DIREKTĪVU.1. pantsDirektīvas 93/32/EEK pielikumu groza saskaņā ar šīs direktīvas pielikumu.2. pants1. Dalībvalstis no 2000. gada 1. janvāra līdzbraucēja roku turekļu dēļ nedrīkst:- atteikties piešķirt EK tipa apstiprinājumu attiecībā uz divriteņu mehāniskā transportlīdzekļa tipu vai līdzbraucēja roku turekļa tipu,- aizliegt reģistrēt un pārdot divriteņu mehāniskos transportlīdzekļus vai sākt to ekspluatāciju, vai pārdot līdzbraucēja roku turekļus, vai sākt to ekspluatāciju,ja līdzbraucēja roku turekļi atbilst prasībām, kas noteiktas ar Padomes Direktīvu 93/32/EEK, kura grozīta ar šo direktīvu.2. Dalībvalstis no 2000. gada 1. jūlija atsakās piešķirt EK tipa apstiprinājumu divriteņu mehānisko transportlīdzekļu tipam līdzbraucēja roku turekļu dēļ, ja tie neatbilst prasībām, kas noteiktas ar Padomes Direktīvu 93/32/EEK, kura grozīta ar šo direktīvu.3. pants1. Dalībvalstis līdz 1999. gada 31. decembrim pieņem un publicē noteikumus, kas vajadzīgi, lai izpildītu šīs direktīvas prasības. Par to dalībvalstis tūlīt informē Komisiju.Dalībvalstis piemēro šos noteikumus no 2000. gada 1. janvāra.Kad dalībvalstis pieņem minētos noteikumus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.2. Dalībvalstis dara Komisijai zināmus savu tiesību aktu noteikumus, ko tās pieņem jomā, uz kuru attiecas šī direktīva.4. pantsŠī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.5. pantsŠī direktīva ir adresēta dalībvalstīm.Briselē, 1999. gada 9. aprīlīKomisijas vārdā Komisijas loceklisMartin BangemannPIELIKUMS1. Pielikuma 1.1. punktu aizstāj ar šādu:"1.1. Satveres siksnaSatveres siksna jāpiestiprina pie sēdekļa vai pie citas rāmja daļas tā, lai pasažieris varētu to izmantot bez grūtībām. Satveres siksna un tās stiprinājums jākonstruē tā, lai tie bez bojājumiem izturētu 2000 N lielu vertikālo vilces spēku, ko piemēro statiski pret satveres siksnas centru ar maksimālo spiedienu 2 MPa."2. Informācijas dokumenta B daļu 1. papildinājumā aizstāj ar šādu:"- B daļa:- 1.4. līdz 1.4.2. ieskaitot."1 OV L 225, 10.8.1992., 72. lpp.2 OV L 188, 29.7.1993., 28. lpp.3 OV L 42, 23.2.1970., 1. lpp.4 OV L 11, 16.1.1999., 25. lpp.


title: Padomes Direktīva 2001/40/EK (2001. gada 28. maijs) par tādu lēmumu savstarpēju atzīšanu, kas attiecas uz trešo valstu valstspiederīgo personu izraidīšanu

text:
Svarīgs juridisks paziņojums

|

32001L0040

Oficiālais Vēstnesis L 149 , 02/06/2001 Lpp. 0034 - 0036

		Padomes Direktīva 2001/40/EK(2001. gada 28. maijs)par tādu lēmumu savstarpēju atzīšanu, kas attiecas uz trešo valstu valstspiederīgo personu izraidīšanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 63. panta 3. punktu,ņemot vērā Francijas Republikas iniciatīvu [1],ņemot vērā Eiropas Parlamenta atzinumu [2],tā kā:(1) Līgums nosaka to, ka Padomei ir jāpieņem pasākumi attiecībā uz imigrācijas politiku tajās jomās, kas attiecas uz ieceļošanas un uzturēšanās nosacījumiem, kā arī nelikumīgu ieceļošanu un nelikumīgu uzturēšanos.(2) Eiropadome 1999. gada 15. un 16. oktobrī Tamperē ir apstiprinājusi savu apņemšanos radīt telpu, kurā valda brīvība, drošība un tiesiskums. Tādēļ kopējās Eiropas patvēruma un migrācijas politikas mērķim būtu jābūt gan taisnīgai attieksmei pret trešu valstu valstspiederīgajiem, gan labākai migrācijas plūsmu pārvaldībai.(3) Vajadzība nodrošināt lielāku izraidīšanas lēmumu izpildes efektivitāti un labāku dalībvalstu sadarbību ir saistīta ar izraidīšanas lēmumu savstarpēju atzīšanu.(4) Lēmumi par trešo valstu valstspiederīgo personu izraidīšanu ir jāpieņem atbilstīgi pamattiesībām, ko nodrošina 1950. gada 4. novembra Eiropas Konvencija par cilvēktiesību un pamatbrīvību aizsardzību, jo īpaši tās 3. un 8. pants, kā arī 1951. gada 28. jūlija Ženēvas Konvencija par bēgļu statusu, un tam, kā šīs pamattiesības izriet no dalībvalstīm kopējiem konstitucionāliem principiem.(5) Saskaņā ar subsidiaritātes principu mērķi paredzētajai darbībai, tas ir, dalībvalstu sadarbību attiecībā uz trešo valstu valstspiederīgo personu izraidīšanu, dalībvalstis pietiekoši sasniegt nevar un tādēļ, ievērojot paredzētās darbības sekas, to var labāk sasniegt Kopiena. Šī direktīva nepārsniedz to, kas ir nepieciešams šā mērķa sasniegšanai.(6) Saskaņā ar 3. pantu Protokolā par Apvienotās Karalistes un Īrijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Apvienotā Karaliste ar 2000. gada 18. oktobra vēstuli ir paziņojusi par savu vēlēšanos piedalīties šīs direktīvas pieņemšanā un piemērošanā.(7) Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šīs direktīvas pieņemšanā, un tādējādi šī direktīva nav tai saistoša un uz to neattiecas. Ievērojot to, ka šīs direktīvas nolūks ir tālāk attīstīt Šengenas acquis atbilstīgi Eiropas Kopienas dibināšanas līguma IV sadaļas noteikumiem, Dānija saskaņā ar minētā protokola 5. pantu sešu mēnešu laikā pēc tam, kad Padome šo direktīvu ir pieņēmusi, izlemj, vai tā transponēs šo lēmumu savos tiesību aktos.(8) Attiecībā uz Islandes Republiku un Norvēģijas Karalisti šī direktīva ir Šengenas acquis attīstība Eiropas Savienības Padomes un šo divu valstu 1999. gada 18. maijā noslēgtā nolīguma nozīmē. Atbilstīgi šajā nolīgumā noteiktajai kārtībai no šīs direktīvas izrietošās tiesības un pienākumi būtu jāpiemēro arī šīm divām valstīm, kā arī attiecībām starp šīm divām valstīm un tām Eiropas Kopienas dalībvalstīm, kam šī direktīva ir adresēta,IR PIEŅĒMUSI ŠO DIREKTĪVU.1. pants1. Neskarot pienākumus atbilstīgi 1990. gada 19. jūnijā Šengenā parakstītās 1985. gada 14. jūnija Šengenas nolīguma īstenošanas konvencijas, še turpmāk "Šengenas konvencija", 23. pantam un neskarot minētās konvencijas 96. panta piemērošanu, šīs direktīvas nolūks ir darīt iespējamu tāda izraidīšanas lēmuma atzīšanu, ko izdevusi kādas dalībvalsts kompetenta iestāde, še turpmāk "izdevēja dalībvalsts", attiecībā uz kādu trešās valsts valstspiederīgo, kurš atrodas citas dalībvalsts teritorijā, še turpmāk "izpildes dalībvalsts".2. Visus lēmumus, kas pieņemti atbilstīgi 1. punktam, īsteno saskaņā ar izpildes dalībvalsts piemērojamajiem tiesību aktiem.3. Šo direktīvu nepiemēro to Eiropas Savienības pilsoņu ģimenes locekļiem, kas izmanto savas personu brīvas pārvietošanās tiesības.2. pantsŠajā direktīvā:a) "trešās valsts valstspiederīgais" ir jebkura persona, kas nav kādas dalībvalsts valstspiederīgā;b) "izraidīšanas lēmums" ir jebkurš lēmums, kas paredz izraidīšanu un ko pieņēmusi kompetenta izdevējas dalībvalsts administratīva iestāde;c) "izpildes pasākums" ir jebkurš izpildes dalībvalsts veikts pasākums ar mērķi īstenot izraidīšanas lēmumu.3. pants1. Izraidīšanu, kas minēta 1. pantā, veic šādos gadījumos:a) uz trešās valsts valstspiederīgo attiecas izraidīšanas lēmums, kas pamatojas uz nopietnu un reālu sabiedrības drošības un sabiedriskās kārtības vai valsts drošības apdraudējumu, un kas pieņemts šādos gadījumos:- trešās valsts valstspiederīgais izdevējā dalībvalstī ir notiesāts par nodarījumu, kas sodāms ar brīvības atņemšanu uz vismaz vienu gadu,- pastāv nopietns pamats domāt, ka trešās valsts valstspiederīgais ir veicis nopietnus kriminālnodarījumus, vai ir konkrēti pierādījumi par tā nodomu šādus nodarījumus veikt kādas dalībvalsts teritorijā.Neskarot Šengenas konvencijas 25. panta 2. punktu, ja attiecīgajai personai ir izpildes dalībvalsts vai citas dalībvalsts izsniegta uzturēšanās atļauja, izpildes dalībvalsts apspriežas ar lēmuma izdevēju dalībvalsti un valsti, kura atļauju izsniegusi. Izraidīšanas lēmuma pieņemšana atbilstīgi šim punktam ir pamats uzturēšanās atļaujas atņemšanai, ja to atļauj tās valsts tiesību akti, kura šo atļauju izsniegusi;b) uz trešās valsts valstspiederīgo attiecas izraidīšanas lēmums, kas pamatojas uz valsts noteikumu par ārvalstnieku ieceļošanu vai uzturēšanos neievērošanu.Gadījumos, kas minēti a) un b) apakšpunktā, izdevēja dalībvalsts nedrīkst būt anulējusi vai atlikusi izraidīšanas lēmumu.2. Dalībvalstis šo direktīvu piemēro, pienācīgi ievērojot cilvēktiesības un pamatbrīvības.3. Šo direktīvu piemēro, neskarot Dublinas Konvenciju par to, ka valstij jāizskata patvēruma lūgums, kurš iesniegts vienā no Eiropas Kopienu dalībvalstīm, kā arī atpakaļuzņemšanas nolīgumus starp dalībvalstīm.4. pantsDalībvalstis nodrošina to, ka trešās valsts valstspiederīgais, saskaņā ar izpildes dalībvalsts likumiem, var uzsākt tiesvedību, apstrīdot jebkuru no 1. panta 2. punktā minētajiem pasākumiem.5. pantsSaskaņā ar Eiropas Parlamenta un Padomes Direktīvu 95/46/EK (1995. gada 24. oktobris) par personu aizsardzību attiecībā uz personas datu apstrādi un šādu datu brīvu apriti [3] jānodrošina personas datu aizsardzība un datu drošība.Neskarot Šengenas konvencijas 101. un 102. pantu, personas datus šīs direktīvas kontekstā izmanto tikai tajā noteiktajos nolūkos.6. pantsIzdevējas dalībvalsts un izpildes dalībvalsts iestādes šīs direktīvas īstenošanā izmanto visus piemērotos sadarbības un informācijas apmaiņas līdzekļus.Izdevēja dalībvalsts nodrošina izpildes dalībvalstij visus dokumentus, kas vajadzīgi, lai iespējami ātri apliecinātu to, ka lēmums joprojām ir izpildāms, ja vajadzīgs, saskaņā ar attiecīgajiem SIRENE rokasgrāmatas noteikumiem.Izpildes dalībvalsts vispirms izskata attiecīgās personas situāciju, pārliecinoties par to, ka ne attiecīgie starptautiskie tiesību akti, ne valsts tiesību akti nav pretrunā ar izraidīšanas lēmuma izpildi.Pēc izpildes pasākuma īstenošanas izpildes dalībvalsts informē izdevēju dalībvalsti.7. pantsDalībvalstis viena otrai atlīdzina izdevumus, kas var rasties šīs direktīvas īstenošanā, ja izraidīšanu nevar veikt par attiecīgā(-o) trešās valsts valstspiederīgā(-o) līdzekļiem.Lai šo pantu varētu īstenot, Padome pēc Komisijas priekšlikuma līdz 2002. gada 2. decembrim pieņem atbilstīgus kritērijus un praktisku kārtību. Šos kritērijus un praktisko kārtību piemēro arī Šengenas konvencijas 24. panta īstenošanā.8. pants1. Ne vēlāk kā 2002. gada 2. decembrī dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Par to tās tūlīt informē Komisiju.Dalībvalstīm pieņemot šos aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka paņēmienus, kā izdarīt šādas atsauces.2. Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, uz kuru attiecas šī direktīva.9. pantsŠī direktīva stājas spēkā tās publicēšanas dienā Eiropas Kopienu Oficiālajā Vēstnesī.10. pantsŠī direktīva ir adresēta dalībvalstīm saskaņā ar Eiropas Kopienas dibināšanas līgumu.Briselē, 2001. gada 28. maijāPadomes vārdā —priekšsēdētājsT. Bodström[1] OV C 243, 24.8.2000., 1. lpp.[2] Atzinums sniegts 2001. gada 13. martā (Oficiālajā Vēstnesī vēl nav publicēts).[3] OV L 281, 23.11.1995., 31. lpp.--------------------------------------------------


title: Komisijas Direktīva 2009/150/EK ( 2009. gada 27. novembris ), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu flokumafēnu (Dokuments attiecas uz EEZ)

text:
               28.11.2009

               LV

               Eiropas Savienības Oficiālais Vēstnesis

               L 313/75

      KOMISIJAS DIREKTĪVA 2009/150/EK
   (2009. gada 27. novembris),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu flokumafēnu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā. Flokumafēns ir minētajā sarakstā.

               (2)

               Saskaņā ar Regulu (EK) Nr. 1451/2007 flokumafēns novērtēts atbilstoši Direktīvas 98/8/EK 11. panta 2. punktam izmantošanai rodenticīdos, kas ir Direktīvas 98/8/EK V pielikumā definētais 14. produktu veids.

               (3)

               Par ziņotāju dalībvalsti tika izraudzīta Nīderlande, kura saskaņā ar Regulas (EK) Nr. 1451/2007 14. panta 4. un 6. punktu 2007. gada 4. oktobrī iesniedza Komisijai kompetentās iestādes sagatavotu ziņojumu un attiecīgu ieteikumu.

               (4)

               Dalībvalstis un Komisija ir izskatījušas kompetentās iestādes ziņojumu. Saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja izskatīšanas gaitā gūtos secinājumus 2009. gada 15. maijā iekļāva novērtējuma ziņojumā.

               (5)

               No veikto pārbaužu rezultātiem izriet, ka biocīdie produkti, kurus izmanto par rodenticīdiem un kuri satur flokumafēnu, nevarētu radīt risku cilvēkiem, izņemot nejaušus negadījumus ar bērniem. Ir konstatēts risks attiecībā uz nemērķa dzīvniekiem. Tomēr patlaban flokumafēnu uzskata par būtisku ar sabiedrības veselību un higiēnu saistītu apsvērumu dēļ. Tāpēc ir pamatoti iekļaut flokumafēnu I pielikumā, lai nodrošinātu, ka biocīdiem produktiem, kurus izmanto par rodenticīdiem un kuri satur flokumafēnu, visās dalībvalstīs atļaujas var piešķirt, grozīt vai atsaukt saskaņā ar Direktīvas 98/8/EK 16. panta 3. punktu.

               (6)

               Ņemot vērā novērtēšanas ziņojumā konstatēto, ir lietderīgi noteikt, ka produktu atļauju piešķiršanas procesā jāparedz īpaši riska samazināšanas pasākumi tiem produktiem, kuri satur flokumafēnu un kurus lieto par rodenticīdiem. Šādiem pasākumiem jābūt vērstiem uz primārās un sekundārās iedarbības riska samazināšanu attiecībā uz cilvēkiem un nemērķa dzīvniekiem, kā arī uz samazinātu vielas ilgstošo iedarbību uz vidi. Tālab jānosaka noteikti ierobežojumi, piemēram, maksimālā koncentrācija, tādu galīgai lietošanai nesagatavotu produktu tirdzniecības aizliegums, kas satur šo aktīvo vielu, un aizliegums lietot aversīvas vielas, bet citi nosacījumi jāparedz dalībvalstīm katrā konkrētajā gadījumā atsevišķi.

               (7)

               Identificētais risks un vielas īpašības, kas liecina par tās iespējamo noturību, spēju bioloģiski akumulēties un toksiskumu vai par ļoti lielu noturību un ļoti lielu spēju bioloģiski akumulēties, ir iemesls tam, ka flokumafēns jāiekļauj I pielikumā tikai uz pieciem gadiem un pirms tā atkārtotas iekļaušanas I pielikumā jāveic salīdzinošs riska novērtējums saskaņā ar Direktīvas 98/8/EK 10. panta 5. punkta i) apakšpunkta otro daļu.

               (8)

               Ir svarīgi šīs direktīvas noteikumus piemērot vienlaicīgi visās dalībvalstīs, lai nodrošinātu vienlīdzīgu attieksmi pret tirgū esošajiem biocīdajiem produktiem, kuri kā aktīvo vielu satur flokumafēnu, un kopumā veicinātu biocīdo produktu tirgus sekmīgu darbību.

               (9)

               Pirms aktīvās vielas iekļaušanas I pielikumā jāparedz pietiekami ilgs laiks, kurā dalībvalstis un citas ieinteresētās personas varētu sagatavoties attiecīgo jauno prasību ievērošanai un varētu nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kas saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.

               (10)

               Pēc iekļaušanas dalībvalstīm jādod pietiekami ilgs laiks Direktīvas 98/8/EK 16. panta 3. punkta īstenošanai un jo īpaši lai piešķirtu, grozītu vai atsauktu atļaujas flokumafēnu saturošiem 14. produktu veida biocīdiem produktiem ar nolūku nodrošināt to atbilstību Direktīvai 98/8/EK.

               (11)

               Tādēļ atbilstīgi jāgroza Direktīva 98/8/EK.

               (12)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais līdz 2010. gada 30. septembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Tās piemēro minētos noteikumus no 2011. gada 1. oktobra.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2009. gada 27. novembrī

            Komisijas vārdā –

            Komisijas loceklis

         Stavros DIMAS

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      PIELIKUMS
      Direktīvas 98/8/EK I pielikumā iekļauj šādu ierakstu Nr. 31:

                     Nr.

                     Vispārpieņemtais nosaukums

                        IUPAC nosaukums
                     Identifikācijas numuri

                     Aktīvās vielas minimālā tīrības pakāpe tirgū laižamajā biocīdajā produktā

                     Iekļaušanas datums

                     Termiņš, līdz kuram jānodrošina atbilstība 16. panta 3. punkta prasībām
                     (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz to sastāvā esošajām aktīvajām vielām)

                     Iekļaušanas termiņa beigu datums

                     Produkta veids

                     Īpaši noteikumi (1)

                     “31

                     Flokumafēns

                     4-hidroksi-3-[(1RS,3RS;1RS,3RS)-1,2,3,4-tetrahidro-3-[4-(4-trifluormetilbenziloksi)fenil]-1-naftil]kumarīns
                     EK Nr.: 421-960-0
                     CAS Nr.: 90035-08-8

                     955 g/kg

                     2011. gada 1. oktobris

                     2013. gada 30. septembris

                     2016. gada 30. septembris

                     14

                     Ņemot vērā to, ka aktīvās vielas īpašības liecina par tās iespējamo noturību, spēju bioloģiski akumulēties un toksiskumu vai par ļoti lielu noturību un ļoti lielu spēju bioloģiski akumulēties, pirms aktīvās vielas atkārtotas iekļaušanas šajā pielikumā jāveic tās salīdzinošais riska novērtējums saskaņā ar Direktīvas 98/8/EK 10. panta 5. punkta i) apakšpunkta otro daļu.
                     Dalībvalstis nodrošina, ka atļaujas piešķir ar šādiem nosacījumiem:

                                 1)

                                 aktīvās vielas nominālā koncentrācija produktos nedrīkst pārsniegt 50 mg/kg, un drīkst atļaut tikai lietošanai gatavus produktus;

                                 2)

                                 produkta sastāvā jābūt aversīvai vielai un attiecīgā gadījumā krāsvielai;

                                 3)

                                 produktus neizmanto par iezīmēšanas pulveri;

                                 4)

                                 primāro un sekundāro iedarbību uz cilvēkiem, nemērķa dzīvniekiem un vidi pēc iespējas mazina, ņemot vērā un izmantojot visus piemērotos un pieejamos riska mazināšanas pasākumus. Cita starpā tas ietver nosacījumu, ka produktu var izmantot tikai profesionāliem lietojumiem, iepakojuma maksimāli pieļaujamā izmēra ierobežojumu un noteikumu, ka jāizmanto tikai pret piekļūšanu drošas un nodrošinātas ēsmas kastes.”

         (1)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm


title: Eiropas Parlamenta un Padomes Direktīva 2007/51/EK ( 2007. gada 25. septembris ), ar ko groza Padomes Direktīvu 76/769/EEK attiecībā uz dažu dzīvsudrabu saturošu mērierīču tirdzniecības ierobežojumiem (Dokuments attiecas uz EEZ)

text:
               3.10.2007

               LV

               Eiropas Savienības Oficiālais Vēstnesis

               L 257/13

      EIROPAS PARLAMENTA UN PADOMES DIREKTĪVA 2007/51/EK
   (2007. gada 25. septembris),
   ar ko groza Padomes Direktīvu 76/769/EEK attiecībā uz dažu dzīvsudrabu saturošu mērierīču tirdzniecības ierobežojumiem
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 95. pantu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   saskaņā ar Līguma 251. pantā noteikto procedūru (2),
   tā kā:

               (1)

               Komisijas 2005. gada 28. janvāra paziņojumā par Kopienas stratēģiju attiecībā uz dzīvsudrabu, kur ņēma vērā visus dzīvsudraba izmantošanas veidus, tika secināts, ka ir lietderīgi ieviest Kopienas mēroga tirdzniecības ierobežojumus dažām dzīvsudrabu saturošām neelektriskām vai neelektroniskām mērierīcēm un kontroles ierīcēm, kas ir galvenā dzīvsudraba preču grupa, ko līdz šim neaptvēra Kopienas pasākumi.

               (2)

               Dzīvsudrabu saturošu mērierīču tirdzniecības ierobežojumu ieviešana nāktu par labu videi un – ilgtermiņā – cilvēku veselībai, neļaujot dzīvsudrabam nonākt atkritumu plūsmā.

               (3)

               Ņemot vērā tehnisko un ekonomisko rentabilitāti, pieejamā informācija par mērierīcēm un kontroles ierīcēm rāda, ka tūlītējiem ierobežojumiem būtu jāattiecas tikai uz tādām mērierīcēm, kas paredzētas pārdošanai plašam patēriņam, kā arī uz visiem ķermeņa temperatūras termometriem.

               (4)

               Tādu mērierīču imports, kas satur dzīvsudrabu un kas ir vecākas par piecdesmit gadiem, attiecas vai nu uz antīkiem priekšmetiem, vai kultūras precēm, kā definēts Padomes Regulā (EEK) Nr. 3911/92 (1992. gada 9. decembris) par kultūras preču eksportu (3). Tādas tirdzniecības apjoms ir ierobežots, tas acīmredzot neapdraud cilvēku veselību vai apkārtējo vidi, un tādēļ tas nebūtu jāierobežo.

               (5)

               Mūsdienās dzīvsudraba barometrus izgatavo tikai daži mazi, specializēti uzņēmumi, un plašākai sabiedrībai tos pārdod galvenokārt kā dekoratīvus priekšmetus. Būtu jāparedz papildu pārejas laiks barometru laišanas tirgū pārtraukšanai, lai ražotājiem ļautu pielāgot uzņēmējdarbību atbilstīgi ierobežojumiem un turklāt arī tādu barometru ražošanai, kuros neizmanto dzīvsudrabu.

               (6)

               Komisijai būtu jāveic pārskats par tehniski un ekonomiski iespējamu uzticamu drošāku alternatīvu pieejamību ar mērķi mazināt dzīvsudraba nonākšanu apkārtējā vidē un nodrošināt to, ka pakāpeniski pārstāj izmantot pārējās profesionālās un rūpniecībā izmantojamās mērierīces, kurās ir dzīvsudrabs, – jo īpaši tas attiecas uz sfigmomanometriem, ko izmanto veselības aprūpē. Attiecībā uz sfigmomanometriem, ko izmanto veselības aprūpē, būtu jāapspriežas ar medicīnas ekspertiem, lai nodrošinātu, ka tiek pievērsta pienācīga uzmanība vajadzībai veikt konkrētu veselības stāvokļa diagnostiku un ārstēšanu.

               (7)

               Atbilstīgi šai direktīvai būtu jāierobežo tikai jaunu mērierīču laišana tirgū. Tāpēc šim ierobežojumam nebūtu jāattiecas uz ierīcēm, kuras jau izmanto vai kuras pārdod lietotas.

               (8)

               Atšķirības dalībvalstu pieņemtajos normatīvajos aktos un administratīvajos pasākumos, kas attiecas uz dzīvsudraba izmantošanas ierobežojumiem dažādās mērierīcēs un kontroles ierīcēs, varētu radīt šķēršļus tirdzniecībai un traucēt konkurenci Kopienā, un tādējādi tieši ietekmēt iekšējā tirgus izveidi un darbību. Tādēļ ir vajadzīgs tuvināt dalībvalstu tiesību aktus par mērierīcēm un kontroles ierīcēm, ieviešot saskaņotus noteikumus par ražojumiem, kuros ir dzīvsudrabs, tādējādi pasargājot iekšējo tirgu un reizē nodrošinot apkārtējās vides un cilvēku veselības augsta līmeņa aizsardzību.

               (9)

               Padomes Direktīva 76/769/EEK (1976. gada 27. jūlijs) par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (4) būtu atbilstīgi jāgroza.

               (10)

               Šī direktīva būtu jāpiemēro, neskarot Kopienas tiesību aktus, ar ko nosaka darba ņēmēju aizsardzības minimālās prasības, kuras ietvertas Padomes Direktīvā 89/391/EEK (1989. gada 12. jūnijs) par pasākumiem, kas ieviešami, lai uzlabotu darba ņēmēju drošību un veselības aizsardzību darbā (5), un atsevišķajās direktīvās, kuras pamatojas uz minēto direktīvu, jo īpaši Padomes Direktīvā 98/24/EK (1998. gada 7. aprīlis) par darba ņēmēju veselības un drošības aizsardzību pret risku, kas saistīts ar ķimikāliju izmantošanu darbā (6).

               (11)

               Saskaņā ar 34. punktu Iestāžu nolīgumā par labāku likumdošanas procesu (7) dalībvalstīm ir ieteikts gan savām vajadzībām, gan Kopienas interesēs izstrādāt savas tabulas, kur pēc iespējas precīzāk atspoguļota atbilstība starp šo direktīvu un tās transponēšanas pasākumiem, un padarīt tās publiski pieejamas,

         IR PIEŅĒMUŠI ŠO DIREKTĪVU.
   1. pants
   Ar šo Direktīvas 76/769/EEK I pielikumu groza, kā norādīts šīs direktīvas pielikumā.
   2. pants
   1.   Dalībvalstis vēlākais 2008. gada 3. oktobrī pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.
   Dalībvalstis piemēro minētos noteikumus no 2009. gada 3. aprīļa.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarīt šādas atsauces.
   2.   Dalībvalstis dara Komisijai zināmus to tiesību aktu galvenos noteikumus, ko tās pieņēmušas jomā, uz kuru attiecas šī direktīva.
   3. pants
   Šī direktīva stājas spēkā dienā, kad to publicē Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Strasbūrā, 2007. gada 25. septembrī

            Eiropas Parlamenta vārdā —

            priekšsēdētājs

         H.-G. PÖTTERING

            Padomes vārdā —

            priekšsēdētājs

         M. LOBO ANTUNES

      (1)  OV C 318, 23.12.2006., 115. lpp.

      (2)  Eiropas Parlamenta 2006. gada 14. novembra Atzinums (OV C 314 E, 21.12.2006., 111. lpp.), Padomes 2007. gada 19. aprīļa Kopējā nostāja (OV C 109 E, 15.5.2007., 1. lpp.) un Eiropas Parlamenta 2007. gada 10. jūlija Nostāja (Oficiālajā Vēstnesī vēl nav publicēta).

      (3)  OV L 395, 31.12.1992., 1. lpp. Regulā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).

      (4)  OV L 262, 27.9.1976., 201. lpp. Direktīvā jaunākie grozījumi izdarīti ar Komisijas Direktīvu 2006/139/EK (OV L 384, 29.12.2006., 94. lpp.).

      (5)  OV L 183, 29.6.1989., 1. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2007/30/EK (OV L 165, 27.6.2007., 21. lpp.).

      (6)  OV L 131, 5.5.1998., 11. lpp. Direktīvā grozījumi izdarīti ar Direktīvu 2007/30/EK.

      (7)  OV C 321, 31.12.2003., 1. lpp.

      PIELIKUMS
      Direktīvas 76/769/EEK I pielikumā iekļauj šādu punktu:

                                 “19.a.

                                 Dzīvsudrabs
                                 CAS Nr. 7439-97-6

                                 1.

                                 Nedrīkst laist tirgū:

                                             a)

                                             ķermeņa temperatūras termometros;

                                             b)

                                             citās mērierīcēs, kas paredzētas tirdzniecībai plašam patērētāju lokam (piemēram, manometri, barometri, sfigmomanometri, termometri, kas nav paredzēti ķermeņa temperatūras mērīšanai).

                                 2.

                                 Ierobežojums, kas minēts 1. punkta b) apakšpunktā, neattiecas uz:

                                             a)

                                             mērierīcēm, kas ir vecākas par piecdesmit gadiem 2007. gada 3. oktobrī; vai

                                             b)

                                             barometriem (izņemot barometrus saskaņā ar a) apakšpunktu) – līdz 2009. gada 3. oktobrim.

                                 3.

                                 Komisija līdz 2009. gada 3. oktobrim veic pārskatu par tehniski un ekonomiski iespējamu uzticamu drošāku alternatīvu pieejamību sfigmomanometriem un citām mērierīcēm, kurās ir dzīvsudrabs un kuras izmanto veselības aprūpē, un ierīcēm ar citādu profesionālu un rūpniecisku lietojumu.
                                 Pamatojoties uz šo pārskatu vai tiklīdz būs kļuvusi pieejama informācija par uzticamām drošākām alternatīvām sfigmomanometriem un citām dzīvsudrabu saturošām mērierīcēm, Komisija vajadzības gadījumā iesniedz tiesību akta priekšlikumu, lai 1. punktā minētos ierobežojumus attiecinātu arī uz sfigmomanometriem un citām veselības aprūpē izmantotām mērierīcēm, un uz citām profesionāli un rūpnieciski lietotām ierīcēm, lai pakāpeniski dzīvsudrabu mērierīcēs pārstātu lietot pavisam, līdzko tas būs tehniski un ekonomiski izdevīgi.”


title: Padomes Direktīva (1982. gada 29. jūnijs), kas groza Direktīvu 69/169/EEK un Direktīvu 77/800/EEK attiecībā uz apgrozījuma nodokļu un akcīzes nodokļu režīmu starptautiskos ceļojumos

text:
Svarīgs juridisks paziņojums

|

31982L0443

Oficiālais Vēstnesis L 206 , 14/07/1982 Lpp. 0035 - 0036 Speciālizdevums somu valodā: Nodaļa 9 Sējums 1 Lpp. 0094  Speciālizdevums spāņu valodā: Nodaļa 09 Sējums 1 Lpp. 0132  Speciālizdevums zviedru valodā: Nodaļa 9 Sējums 1 Lpp. 0094  Speciālizdevums portugāļu valodā Nodaļa 09 Sējums 1 Lpp. 0132

		Padomes Direktīva(1982. gada 29. jūnijs),kas groza Direktīvu 69/169/EEK un Direktīvu 77/800/EEK attiecībā uz apgrozījuma nodokļu un akcīzes nodokļu režīmu starptautiskos ceļojumos(82/443/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 99. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā:(1) Atbrīvojumi no nodokļiem Kopienas iekšienē sekmē dalībvalstu tautsaimniecību savstarpēju saplūšanu.(2) Lai sasniegtu šo mērķi un ņemtu vērā dalībvalstu iedzīvotāju intereses, ir jāpalielina preču vērtība, uz kuru attiecina nodokļu atbrīvojumus, kas noteikti 2. pantā Padomes 1969. gada 28. maija Direktīvā 69/169/EEK par normatīvu un administratīvu aktu saskaņošanu attiecībā uz atbrīvojumiem no apgrozījuma nodokļiem un akcīzes nodokļiem par preču ievešanu starptautiskos ceļojumos [4], kurā jaunākie grozījumi izdarīti ar Direktīvu 81/933/EEK [5].(3) Norādot spirta koncentrāciju, jāņem vērā Padomes 1976. gada 27. jūlija Direktīva 76/766/EEK par dalībvalstu likumu tuvināšanu attiecībā uz spirta koncentrācijas tabulām [6] un attiecīgi jāgroza Direktīvas 69/169/EEK 4. un 5. pants, kā arī 1. pants Padomes 1977. gada 19. decembra Direktīvā 77/800/EEK par Dānijas Karalistei piešķirtajām atkāpēm attiecībā uz apgrozījuma nodokļu un akcīzes nodokļu režīmu starptautiskos ceļojumos [7].(4) Pašreizējā ekonomiskā stāvokļa dēļ Dānijas Karalistei ir jāpiešķir papildu termiņš, lai palielinātu preču vērtību, uz ko attiecas atbrīvojumi, personām, kas ieceļo no citām Kopienas dalībvalstīm,IR PIEŅĒMUSI ŠO DIREKTĪVU.1. pantsDirektīvas 69/169/EEK 1. un 2. pantu groza šādi:1. Direktīvas 1. panta 3. punktā vārdus "četrdesmit Eiropas norēķinu vienības" aizstāj ar vārdiem "1. punktā paredzēto summu".2. Direktīvas 2. panta 1. punktā vārdus "simts astoņdesmit Eiropas norēķinu vienības" aizstāj ar vārdiem "divsimt desmit ECU".3. Direktīvas 2. panta 2. punktā vārdus "piecdesmit Eiropas norēķinu vienībām" aizstāj ar vārdiem "sešdesmit ECU".4. Direktīvas 2. panta 3. punktā vārdus "simts astoņdesmit Eiropas norēķinu vienības" aizstāj ar vārdiem "1. punktā paredzēto summu".2. pantsDirektīvas 69/169/EEK 4. un 5. pantā un Direktīvas 77/800/EEK 1. pantā vārdus "22 grādus" aizstāj ar "22 % tilp.".3. pants1. Dalībvalstīs veic vajadzīgos pasākumus, lai no 1983. gada 1. janvāra sāktu pildīt šīs direktīvas prasības.Dānijas Karaliste tomēr veic vajadzīgos pasākumus, lai izpildītu 1. panta 2. punkta prasības vēlākais 1984. gada 1. janvārī.2. Dalībvalstis informē Komisiju par tiesību aktiem, ko tās pieņem, lai īstenotu šo direktīvu.4. pantsŠī direktīva ir adresēta dalībvalstīm.Briselē, 1982. gada 29. jūnijāPadomes vārdā —priekšsēdētājsP. De Keersmaeker[1] OV C 318, 19.12.1979., 5. lpp.[2] OV C 117, 12.5.1980., 83. lpp.[3] OV C 113, 7.5.1980., 34. lpp.[4] OV L 133, 4.6.1969., 6. lpp.[5] OV L 338, 25.11.1981., 24. lpp.[6] OV L 262, 27.9.1976., 149. lpp.[7] OV L 336, 27.12.1977., 21. lpp.--------------------------------------------------


title: Komisijas Direktīva 2009/159/ES ( 2009. gada 16. decembris), ar ko groza III pielikumu Padomes Direktīvā 76/768/EEK attiecībā uz kosmētikas līdzekļiem, lai to pielāgotu tehnikas attīstībai (Dokuments attiecas uz EEZ)

text:
               18.12.2009

               LV

               Eiropas Savienības Oficiālais Vēstnesis

               L 336/29

      KOMISIJAS DIREKTĪVA 2009/159/ES
   (2009. gada 16. decembris),
   ar ko groza III pielikumu Padomes Direktīvā 76/768/EEK attiecībā uz kosmētikas līdzekļiem, lai to pielāgotu tehnikas attīstībai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienību un Līgumu par Eiropas Savienības darbību,
   ņemot vērā Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem (1) un jo īpaši tās 8. panta 2. punktu,
   apspriedusies ar Patērētāju drošības zinātnisko komiteju,
   tā kā:

               (1)

               Saskaņā ar matu krāsvielu drošuma novērtēšanas stratēģiju ar dalībvalstīm un ieinteresētajām personām panāca vienošanos, ka 2007. gada 31. decembris ir piemērots termiņš, lai Patērētāju drošības zinātniskajai komitejai (PDZK) iesniegtu zinātniskus datus par reakcijas produktiem, kurus veido oksidējošas matu krāsvielas uz galvas ādas, un to drošumu patērētājam.

               (2)

               Patlaban ir 31 matu krāsviela, kuras, ievērojot Direktīvas 76/768/EEK III pielikuma 2. daļā paredzētos ierobežojumus un nosacījumus, pagaidām – līdz 2009. gada 31. decembrim – ir atļauts izmantot kosmētikas līdzekļos. Kosmētikas līdzekļu nozare iesniedza PDZK lūgtos zinātniskos datus par to reakcijas produktu drošumu, kurus veido oksidējošas matu krāsvielas, pirms termiņa, par kuru tika panākta vienošanās, proti, pirms 2007. gada 31. decembra.

               (3)

               Iesniegtos datus par drošumu novērtēja PDZK. PDZK 2009. gada janvāra atzinumā secināja, ka tā nevar galīgi novērtēt oksidējošu matu krāsu reakcijas produktu izraisītos riskus, jo nozares iesniegtā dokumentācija nav pilnīga. 2009. gada septembra beigās kosmētikas līdzekļu nozare sniedza trūkstošos datus.

               (4)

               Ņemot vērā iepriekšminēto, lai PDZK veiktu papildus iesniegto datu riska novērtējumu un sniegtu galīgo atzinumu par reakcijas produktu drošību, būs vajadzīgs papildu laiks, kas pārsniedz pagaidu termiņu 2009. gada 31. decembrī attiecībā uz vielām, kas ir uzskaitītas III pielikuma 2. daļā.

               (5)

               Tādējādi galīgos noteikumus par 31 matu krāsvielu, kas ir uzskaitītas III pielikuma 2. daļā, pamatojoties uz minēto vielu reakcijas produktu riska novērtējumu, nepieņems un neieviesīs dalībvalstu tiesību aktos pirms pagaidu termiņa. Tādējādi atļauja to pagaidu izmantošanai kosmētikas līdzekļos, ievērojot pašreizējos III pielikuma 2. daļā paredzētos ierobežojumus un nosacījumus, ir jāpagarina. Jaunais pagarinātais termiņš līdz 2010. gada 31. decembrim ir uzskatāms par pietiekamu, lai pieņemtu galīgos noteikumus par minētajām vielām.

               (6)

               Tādēļ attiecīgi jāgroza Direktīva 76/768/EEK.

               (7)

               Šajā direktīvā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Grozījumi Direktīvā 76/768/EEK
   Direktīvas 76/768/EEK III pielikuma 2. daļas g slejā ierakstiem ar atsauces numuru 3, 4, 5, 6, 10, 11, 12, 16, 19, 20, 21, 22, 25, 26, 27, 29, 31, 32, 33, 34, 35, 36, 37, 38, 39, 44, 48, 49, 50, 55 un 56 datumu “31.12.2009.” aizstāj ar “31.12.2010.”.
   2. pants
   Transponēšana
   1.   Dalībvalstis vēlākais līdz 2009. gada 31. decembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstu.
   Tās piemēro minētos noteikumus no 2010. gada 1. janvāra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis nosūta Komisijai to tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Stāšanās spēkā
   Šī direktīva stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   4. pants
   Adresāti
   Šī direktīva ir adresēta dalībvalstīm.

      Briselē, 2009. gada 16. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 262, 27.9.1976., 169. lpp.


title: Eiropas Parlamenta un Padomes Direktīva 2003/107/EK (2003. gada 5. decembris), ar ko groza Padomes Regulu 96/16/EK par statistiskajiem apsekojumiem attiecībā uz pienu un piena produktiem

text:
Svarīgs juridisks paziņojums

|

32003L0107

Oficiālais Vēstnesis L 007 , 13/01/2004 Lpp. 0040 - 0040

		Eiropas Parlamenta un Padomes Direktīva 2003/107/EK(2003. gada 5. decembris),ar ko groza Padomes Regulu 96/16/EK par statistiskajiem apsekojumiem attiecībā uz pienu un piena produktiemEIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 285. panta 1. punktu,ņemot vērā Komisijas priekšlikumu,rīkojoties saskaņā ar Līguma 251. pantā minēto procedūru [1],tā kā:(1) Padomes Direktīvas 96/16/EK [2] mērķis ir sniegt ticamus un salīdzināmus datus par piena ražošanu un izlietojumu, kā arī ticamu, regulāru un īstermiņa informāciju par piena piegādēm uzņēmumiem, kuri apstrādā vai pārstrādā pienu, un par piena produktu ražošanu dalībvalstīs.(2) Ņemot vērā piena olbaltumvielu satura pieaugošo ekonomisko nozīmi, aizvien vairāk ir nepieciešama statistiskā informācija par olbaltumvielu saturu galvenajos piena produktos.(3) Kopumā pieaug specializācija lauksaimniecībā, bet jo īpaši piena nozarē pašlaik notiek reģionālā specializācija, kas rada pārmērīgas atšķirības pat starp vienas dalībvalsts reģioniem, radot vajadzību pēc sīki izstrādātas informācijas reģionālā līmenī.(4) Lai garantētu rezultātu salīdzināmību, saskaņā ar standarta formātu jāsagatavo metodoloģiskie ziņojumi,IR PIEŅĒMUŠI ŠO DIREKTĪVU.1. pantsPadomes Direktīvu 96/16/EK groza, kā minēts turpmāk tekstā.1. Tās 4. pantu groza šādi:a) panta 1. punkta b) apakšpunktam pievieno šādas daļas:"iv) galveno piena produktu olbaltumvielu saturs, pamatojoties uz mērījumu vai aprēķinu metodi, kas varētu garantēt ticamākos datus;v) govs piena daudzums, ko saražo lauku saimniecība reģionā (NUTS 2 teritoriālā vienība) saskaņā ar vispiemērotāko mērījumu vai aprēķinu metodi ticamāko datu iegūšanai."b) svītro 2. punktu.2. Direktīvas 5. panta 2. punkta pēdējo teikumu aizstāj ar šādu:"Dalībvalstis katru gadu paziņo Komisijai metodoloģisko informāciju, kas minēta 4. panta 1. punktā, izmantojot standarta aptaujas lapu, kuru sagatavojusi Komisija saskaņā ar 7. pantā noteikto procedūru.";3. Direktīvas 6. panta 3. punktu groza šādi:a) tā b) apakšpunkta otro ievilkumu svītro;b) tā c) apakšpunktu aizstāj ar šādu:"c) nākamā gada septembrī pēc atskaites termiņa gada, rezultātus, kas minēti 1. panta 2. punktā un 4. panta 1. punkta b) apakšpunkta v) daļā un c) apakšpunktā."2. pantsDalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības līdz 2004. gada 31. martam. Dalībvalstis par to tūlīt informē Komisiju.Kad dalībvalstis pieņem šos aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstīs nosaka, kādā veidā izdarāmas šādas atsauces.3. pantsŠī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.4. pantsŠī direktīva ir adresēta dalībvalstīm.Briselē, 2003. gada 5. decembrīEiropas Parlamenta vārdā —priekšsēdētājsP. CoxPadomes vārdā —priekšsēdētājsP. Lunardi[1] Eiropas Parlamenta 2003. gada 2. septembra atzinums (Oficiālajā Vēstnesī vēl nav publicēts) un Padomes 2003. gada 17. novembra lēmums.[2] OV L 78, 28.3.1996., 27. lpp.--------------------------------------------------


title: Direktīva par tiesībām veikt kvalificētu darbu kodolenerģijas jomā

text:
Svarīgs juridisks paziņojums

|

31962L0302

Oficiālais Vēstnesis 057 , 09/07/1962 Lpp. 1650 - 1652 Speciālizdevums somu valodā: Nodaļa 5 Sējums 1 Lpp. 0024  Speciālizdevums zviedru valodā: Nodaļa 5 Sējums 1 Lpp. 0024  Speciālizdevums dāņu valodā: Sērija I Nodaļa 1959-1962 Lpp. 0217  Speciālizdevums angļu valodā: Sērija I Nodaļa 1959-1962 Lpp. 0245

		Direktīvapar tiesībām veikt kvalificētu darbu kodolenerģijas jomāEIROPAS ATOMENERĢIJAS KOPIENAS PADOME,ņemot vērā Eiropas Atomenerģijas kopienas dibināšanas līgumu, un jo īpaši tā 96. pantu,ņemot vērā Komisijas priekšlikumu,ņemot vērā Ekonomikas un sociālo lietu komitejas atzinumu,apspriedusies ar Eiropas Parlamentu,tā kā nodrošināt tiesības veikt kvalificētu darbu kodolenerģijas jomā ir būtisks nosacījums Eiropas Atomenerģijas kopienas mērķu sasniegšanai;tā kā šāda darba izpilde prasa speciālas ar kodolenerģiju saistītas zināšanas; tā kā speciālā izglītība šāda darba izpildei joprojām ir organizatoriskā fāzē; tā kā speciālas zināšanas kodoljautājumos bieži iegūst tikai praktiskā darbā;tā kā noteikumi, ko piemēro tiesībām strādāt kvalificētu darbu kodolenerģijas jomā, būtu jāsaskaņo ar tiem, kas reglamentē darba ņēmēju pārvietošanās brīvību Eiropas Ekonomikas kopienā;tā kā pasākumi, kas veikti saskaņā ar Līguma 48. un 49. pantu, paredz automātisku vajadzīgo atļauju piešķiršanu darba ņēmējiem, kas personiski nosaukti noteiktu darba kategoriju piedāvājumos,IR PIEŅĒMUSI ŠO DIREKTĪVU.1. pantsSaskaņā ar šo direktīvu dalībvalstis veic pasākumus, lai atceltu visus ierobežojumus, kuru pamatā ir pilsonība un kuri ietekmē jebkuras dalībvalsts pilsoņu tiesības veikt kvalificētu darbu kodolenerģijas jomā.2. pantsŠajā direktīvā "kvalificēts darbs" nozīmē darbu kodolenerģijas jomā, kam nepieciešamas speciālas zināšanas kodoljautājumos, kuru iegūšana prasa speciālu izglītību vai vismaz piecus mēnešus ilgu praktisko darbu, un kas attiecas uz:a) kodolenerģijas pētniecību jomās, kas uzskaitītas Līguma I pielikumā;b) instalāciju un aprīkojuma uzraudzību, apkopi, remontu vai tehnisko ekspluatāciju, kas paredzēti:- rūdu, izejmateriālu vai speciālu skaldāmo materiālu ražošanai, atdalīšanai vai jebkādai izmantošanai, vai apstarotās kodoldegvielas pārstrādei,- izotopu atdalīšanai,- tādu kodolnozarē nepieciešamo speciālo materiālu kā moderatori un struktūras, apšuvuma un aizsargmateriāli, kas speciāli paredzēti kodolnozares mērķiem, ražošanai,- kodolenerģijas ražošanai,- kodolatkritumu un radioaktīvi piesārņoto materiālu apglabāšanai,- radioaktīvo materiālu transportēšanai vai uzglabāšanai,- radioaktīvo izotopu iegūšanai, sagatavošanai vai izmantošanai;c) šā panta a) un b) apakšpunktā uzskaitītajās jomās lietojamo instalāciju vai aprīkojuma, vai instalāciju vai aprīkojuma sastāvdaļu plānošanu, projektēšanu vai uzstādīšanu;d) aizsardzību pret radiāciju.3. pantsŠīs direktīvas pielikumā uzskaitītie darba veidi katrā gadījumā atzīstami kā ietilpstoši 2. pantā dotajā kvalificēta darba definīcijā.4. pantsDalībvalstis veic visus vajadzīgos pasākumus automātiskai atļauju piešķiršanai, kas nepieciešamas jebkura uz 2. un 3. pantu attiecināma darba veikšanai. Nosacījumi šādu atļauju piešķiršanai nekādā gadījumā nevar būt mazāk liberāli kā nosacījumi attiecībā uz piedāvājumiem nosauktām personām, kā noteikts lēmumos, kas pieņemti, ievērojot Eiropas Ekonomikas kopienas dibināšanas līguma 48. un 49. pantu.5. pantsAttiecībā uz jebkuru jautājumu, kas nav aplūkots šajā direktīvā, dalībvalstis piemēro pasākumus, kas paredzēti, ievērojot Eiropas Ekonomikas kopienas dibināšanas līgumu, un kas attiecas uz darba ņēmēju pārvietošanās brīvību.Šī direktīva nedrīkst nelabvēlīgi ietekmēt pasākumus, kas veikti Eiropas Ogļu un tērauda kopienas dibināšanas līguma īstenošanai attiecībā uz darba ņēmējiem, kam ir atzīta kvalifikācija ogļrūpniecības un tērauda ražošanas profesijās.6. pantsŠī direktīva ir adresēta dalībvalstīm.Briselē, 1962. gada 5. martāPadomes vārdā —priekšsēdētājsM. Couve de Murville--------------------------------------------------PIELIKUMSPirmais kvalificēta darba veidu saraksts šīs direktīvas 2. panta nozīmēDarbs, kas prasa zināšanas, kas līdzvērtīgas kodolinženiera vai kodoltehniķa zināšanāmDarbs, kas prasa zināšanas vienā no šādām jomām:- kodolnozarei specifiski darba apstākļi un kodoliekārtu projektēšana (kodolinženieris un kodoltehniķis),- speciālas mehānikas problēmas kodolnozarē un palīgiekārtu projektēšana (mehānikas inženieris un tehniķis),- radiācijas iedarbība uz vielu un dažādu vielu kodolīpašības, kuras lieto kā degvielu, moderatorus un struktūras materiālus kodoliekārtās, kodolmateriālu sagatavošanā, apstarotās degvielas pārstrādē, radioaktīvo atkritumu apglabāšanā vai dekontaminācijā (ķīmijas inženieris un tehniķis),- kodolnozarē lietojamās keramikas īpašības (urāna un torija oksīdi, urāna karbīds u.c.) (keramikas inženieris un tehniķis),- kodolreaktoru struktūras materiālu īpašības, degvielas un metāliskās degvielas apšuvuma materiālu īpašības, šādu materiālu izturēšanās apstarošanas laikā un tādu vielu klātbūtnē, kuras lieto reaktoros vai pārstrādes iekārtās (metalurģijas inženieris un tehniķis),- kodolreaktoru kontrole, radioaktivitātes mērījumi (elektronikas inženieris un tehniķis),- kodolreaktoru neitronu fizika un no tās izrietošās būtiskās prasības (termodinamikas inženieris un tehniķis),- reaktora speciālās īpašības un ekspluatācijas uzraudzība; pasākumi, kas nepieciešami lielas avārijas gadījumā (ekspluatācijas inženieris un tehniķis),- reaktora un eksperimentālas kodoliekārtas tehniskās drošības novērtēšana un pārbaude (drošības inženieris un tehniķis).Pētnieks.Darbs, kas ietver nelielu radioaktivitātes daudzumu, arī niecīgu, atklāšanu ar speciāliem instrumentiem (Geigera — Millera skaitītāji u.c.) ģeologu norādītās vietās; iegūtās informācijas interpretēšana, lai dotu norādes vēlākiem pētījumiem.Urbējs, kas veic pārbaudes urāna raktuvēs.Darbam vajadzīga prasme tādu darbu vadīšanā, kas saistīti ar pārbaudes urbumiem, lai noteiktu zemes īpašības un atklātu radioaktīvo materiālu klātbūtni; iegūtās informācijas interpretēšanā, lai vadītu turpmākās darbības.Raktuvju pārzinis urāna raktuvēs.Darbs, kas ietver urāna raktuvju vienas, vairāku vai visu pazemes sekciju vai darbību vadību, uzraudzību un/vai kontroli, vai tehnisku pētījumu vai sarežģītu mērījumu veikšanu un uzraudzību pār drošības pasākumu ievērošanu, ko nosaka šādu raktuvju īpašais raksturs.Laboratorijas tehniķis.Darbs, kas ietver radioaktīvo rūdu izpēti un paraugu ķīmisko un fizikālo analīžu veikšanu sadarbībā ar analītiķiem, lai noteiktu paraugu starojuma intensitāti, to ķīmisko sastāvu un citas īpašības.Strādnieks (degvielas elementu sagatavošana).Darbs, kas ietver degvielas elementu izgatavošanas operāciju veikšanu kaļot, to kontroli un pārbaudi; degvielas metāla apšuvumu sagatavošanu un pieņemšanu.Reaktora pārzinis.Darbs, kas ietver reaktora ekspluatāciju un prasa zināšanas elektronikas un reaktora dinamikas pamatos, kā arī spēju interpretēt diagrammas un lokalizēt un novērst nelielas avārijas.Reaktora ekspluatācijas uzraugs.Darbs, kas ietver reaktora ekspluatāciju un prasa labas vispārējās zināšanas, kā arī pamatīgas zināšanas par visām reaktora specifiskajām īpašībām; spēju dot rīkojumus un pieņemt lēmumus.Strādnieks, kas atbild par kodoldegvielas iekraušanu, izkraušanu un atdzesēšanu.Darbs, kas prasa spēju saskaņā ar instrukcijām rīkoties ar ierīcēm kodoldegvielas iekraušanai, izkraušanai un atdzesēšanai.Laboratorijas tehniķis (karstā laboratorija).Darbs, kas prasa spēju interpretēt diagrammas un veikt vajadzīgo montāžu un regulēšanu, izdarīt pārbaudi patstāvīgi, saskaņā ar sīki izstrādātām instrukcijām, un izteikt rezultātus kvantitatīvos lielumos; zināšanas par radiācijas izsaukto kaitīgumu un spēju lietot tālvadības aparatūru.Tehniskais rasētājs (ar specializāciju kodolnozarē).Darbs, kas prasa spēju sagatavot vienkāršu projektu no rakstiskiem datiem un ilustrēt to ar ātri izpildītiem zīmējumiem vai skicēm, kas sniedz projekta noteiktā priekšmeta vizuālu attēlojumu, un pielietot spēkā esošos radiācijas aizsardzības noteikumus.Strādnieks (daļiņu paātrinātājs).Darbs, kas ietver elektrostatisko paātrinātāju augstsprieguma aparatūras ekspluatāciju un izmantošanu; jonu avotu būvi, lietošanu un izmantošanu; radioaktivitātes atklāšanas un mērīšanas aparatūras izmantošanu un ekspluatāciju u.c.Radiācijas aizsardzības darbinieks.Darbs, kas ietver reaktoru ekspluatācijas personāla vai urāna raktuvju vai citu kodoliekārtu personāla drošības uzraudzību un prasa dziļas zināšanas par radiācijas izsaukto kaitīgumu un par aizsardzību pret radiāciju.Dekontaminācijas darbinieks.Darbs, kas prasa spēju piesārņojuma gadījumā veikt vajadzīgos pasākumus un noteiktas speciālas dekontaminācijas operācijas, un, ja nepieciešams, veikt praktiskus pasākumus.--------------------------------------------------


title: Komisijas Direktīva 97/46/EK (1997. gada 25. jūlijs), ar kuru groza Direktīvu 95/44/EK, ar ko ievieš nosacījumus, kurus ievērojot, dažus kaitīgus organismus, augus, augu produktus un citus Padomes Direktīvas Nr. 77/93/EEK I līdz V pielikumā uzskaitītos objektus drīkst ievest vai pārvietot Kopienā vai dažās tās aizsargājamās zonās izmēģinājumu vai zinātniskiem mērķiem un šķirņu selekcijas vajadzībām

text:
Svarīgs juridisks paziņojums

|

31997L0046

Oficiālais Vēstnesis L 204 , 31/07/1997 Lpp. 0043 - 0046

		Komisijas Direktīva 97/46/EK(1997. gada 25. jūlijs),ar kuru groza Direktīvu 95/44/EK, ar ko ievieš nosacījumus, kurus ievērojot, dažus kaitīgus organismus, augus, augu produktus un citus Padomes Direktīvas Nr. 77/93/EEK I līdz V pielikumā uzskaitītos objektus drīkst ievest vai pārvietot Kopienā vai dažās tās aizsargājamās zonās izmēģinājumu vai zinātniskiem mērķiem un šķirņu selekcijas vajadzībāmEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1976. gada 21. decembra Direktīvu 77/93/EEK par aizsardzības pasākumiem pret augiem vai augu produktiem kaitīgu organismu ievešanu dalībvalstīs [1], kurā jaunākie grozījumi izdarīti ar Komisijas Direktīvu 97/14/EK [2], un jo īpaši tās 3. panta 7. punkta e) apakšpunktu, 4. panta 5. punktu, 5. panta 5. punktu un 12. panta 3.c punktu,tā kā, ievērojot Direktīvas 77/93/EEK noteikumus, tās I un II pielikumā uzskaitītos kaitīgos organismus vai nu atsevišķi, vai kopā ar minētās direktīvas II pielikumā uzskaitītajiem attiecīgajiem augiem vai augu produktiem, nedrīkst ievest un pārvietošanas veidā izplatīt Kopienā vai dažās tās aizsargājamās zonās;tā kā, ievērojot Direktīvu 77/93/EEK, augus, augu produktus un citus tās III pielikumā uzskaitītos objektus nedrīkst ievest Kopienā vai dažās tās aizsargājamās zonās;tā kā Kopienā vai dažās tās aizsargājamās zonās nedrīkst ievest vai pārvietot arī augus, augu produktus un citus minētās direktīvas IV pielikumā uzskaitītos objektus, ja neizpilda minētajā pielikumā norādītās īpašās prasības;tā kā Kopienā nedrīkst ievest augus, augu produktus un citus Direktīvas 77/93/EK V pielikuma B daļā uzskaitītos objektus, kas iegūti trešajās valstīs, ja tie neatbilst minētajā direktīvā paredzētajiem standartiem un prasībām un tiem nav pievienots oficiāls fitosanitārais sertifikāts, kas garantē šādu atbilstību, un ja turklāt nav oficiāli pārbaudīta to atbilstība šiem noteikumiem;tā kā tomēr minētās direktīvas 3. panta 7. punkta e) apakšpunktā, 4. panta 5. punktā, 5. panta 5. punktā un 12. panta 3.c punktā paredzēts, ka zināmos apstākļos, kurus nosaka Kopienas līmenī, minētie noteikumi neattiecas uz šādu kaitīgu organismu, augu, augu produktu un citu objektu ievešanu un pārvietošanu izmēģinājumu vai zinātniskiem mērķiem un šķirņu selekcijas vajadzībām;tā kā Komisijas Direktīvā 95/44/EK [3] ir noteikti nosacījumi, kas jāievēro šādas ievešanas vai pārvietošanas gadījumā, lai izslēgtu kaitīgu organismu izplatības draudus;tā kā dalībvalstīs ir vajadzība ievest stolonus vai bumbuļus veidojošo Solanum L. sugu vai to hibrīdu augus, kas paredzēti stādīšanai, šķirņu selekcijas vajadzībām, gēnu saglabāšanas vai zinātniskās pētniecības mērķiem;tā kā Komisijas Lēmums 80/862/EEK [4], kurā jaunākie grozījumi izdarīti ar Lēmumu 96/713/EK [5], nosaka nosacījumus, kas jāievēro attiecībā uz minēto augu ievešanu vai pārvietošanu, lai izslēgtu kaitīgu organismu izplatības draudus;tā kā grozītais Lēmums 80/862/EEK ir spēkā līdz 1997. gada 31. decembrim, tādēļ ir lietderīgi šajā direktīvā iekļaut šai lēmumā noteiktos nosacījumus;tā kā jānosaka nosacījumi, kas jāievēro attiecībā uz minēto augu ievešanu vai pārvietošanu, lai izslēgtu kaitīgu organismu izplatības draudus;tā kā šajos nosacījumos jāņem vērā jauni testēšanas metožu sasniegumi attiecībā uz kartupeļu slimībām un jaunā informācija par kartupeļiem kaitīgiem organismiem, attiecībā uz kuriem ir vajadzīga pārbaude to esamības noteikšanai;tā kā šajā direktīvā paredzētie pasākumi ir saskaņā ar Pastāvīgās fitosanitārās komitejas atzinumu,IR PIEŅĒMUSI ŠO DIREKTĪVU.1. pantsAr šo Direktīvu 95/44/EK groza šādi.1) Direktīvas 1. panta 1. punkts tiek aizstāts ar šādu:"1. 1. Dalībvalstis nodrošina, lai, veicot jebkuru darbību izmēģinājumu vai zinātniskiem mērķiem un šķirņu selekcijas vajadzībām, še turpmāk "darbības";, kuras varētu būt saistītas ar kaitīgu organismu, augu, augu produktu un citu objektu, še turpmāk "materiāls";, lietošanu, ievērojot Direktīvas 77/93/EEK 3. panta 7. punkta e) apakšpunktu, 4. panta 5. punktu, 5. panta 5. punktu vai 12. panta 3.c punktu, pirms šāda materiāla ievešanas vai pārvietošanas jebkurā dalībvalstī vai tās attiecīgajās aizsargājamajās zonās iesniedz pieteikumu atbildīgajām oficiālajām iestādēm.";2) Direktīvas III pielikuma A daļu papildina ar šādu tekstu:"IV iedaļa. Stolonus vai bumbuļus veidojošo Solanum L. sugu vai to hibrīdu augi, kas paredzēti stādīšanai1. Stādāmajam materiālam piemēro attiecīgas terapijas procedūras, kā noteikts FAO/IPGRI Tehniskajās vadlīnijās.2. Visām stādāmā materiāla vienībām pēc 1. punktā minēto terapijas procedūru veikšanas piemēro indeksācijas procedūras. Visu stādāmo materiālu, to skaitā indikatoraugus, tur apstiprinātajās iekārtās saskaņā ar karantīnas veikšanas apstākļiem, kas noteikti I pielikumā. Stādāmo materiālu, ko paredzēts oficiāli atbrīvot no karantīnas, tur apstākļos, kas nodrošina normālu augu veģetācijas ciklu, un vizuāli pārbauda, vai pēc saņemšanas, kā arī indeksācijas procedūru laikā un pēc tam ar regulāriem starplaikiem līdz deģenerācijai neparādās kaitīgo organismu, tostarp visu Direktīvā 77/93/EEK uzskaitīto attiecīgo kaitīgo organismu un kartupeļu dzīslu dzeltēšanas slimības pazīmes un simptomi.3. Šīs iedaļas 2. punktā minētās indeksācijas procedūras izriet no tehniskajiem noteikumiem, kas noteikti 5. punktā, lai atklātu vismaz šādus kaitīgus organismus.- Baktērijas:a) Clavibacter michiganensis (Smith) Davis et al. ssp. sepedonicus (Spieckermann & Kotthoff) Davis et al.;b) Pseudomonas solanacearum (Smith) Smith.- Vīrusi un vīrusiem līdzīgi organismi:a) kartupeļu Andu latentais vīruss;b) kartupeļu melnās gredzenplankumainības vīruss;c) kartupeļu vārpstveida bumbuļu viroīds;d) kartupeļu dzeltēšanas alfamovīruss;e) kartupeļu T tipa vīruss;f) kartupeļu Andu mozaīkas plankumainības vīruss;g) A, M, S, V, X un Y tipa (arī Y°, Yn un Yc) kartupeļu parastie vīrusi un kartupeļu lapu ritināšanās vīruss.Tomēr attiecībā uz kartupeļu īstajām sēklām indeksācijas procedūras veic, lai atklātu vismaz iepriekš a) līdz e) apakšpunktā minētos vīrusus un vīrusiem līdzīgos organismus.4. Stādāmajam materiālam, kuram veic 2. punktā minētās vizuālās pārbaudes un kuram ir novērotas kaitīgu organismu pazīmes un simptomi, vajadzības gadījumā veic izmeklējumu, tostarp testēšanu, lai, ciktāl iespējams, noteiktu to kaitīgo organismu identitāti, kas izraisa šādas pazīmes un simptomus.5. Šīs iedaļas 3. punktā minētie tehniskie noteikumi ir šādi.- Baktērijas:1. Attiecībā uz bumbuļiem pārbaudīt katra bumbuļa pamatni. Standarta parauga apjoms ir 200 bumbuļi. Tomēr šo procedūru var ērtāk piemērot paraugiem, kuros ir mazāk par 200 bumbuļiem.2. Attiecībā uz jauniem augiem un spraudeņiem, tostarp sīkaugiem, pārbaudīt stumbra apakšējos posmus, bet vajadzības gadījumā arī katras stādāmā materiāla vienības saknes.3. Attiecībā uz bumbuļus neveidojošām sugām ieteicams veikt pēcnācēju bumbuļu vai stumbru pamatņu testēšanu vienu normālu veģetācijas ciklu pēc 1. un 2. punktā minētās testēšanas veikšanas.4. Attiecībā uz šīs iedaļas 1. punktā minēto materiālu Clavibacter michiganensis (Smith) Davis et al ssp. sepedonicus (Spieckermann et Kotthoff) Davis et al testēšanas metode ir Kopienas metode, kas noteikta Padomes Direktīvas 93/85/EEK [6] I pielikumā.5) Šo testēšanas metodi var piemērot attiecībā uz 2. punktā minēto materiālu. 5. Attiecībā uz 1. punktā minēto materiālu Pseudomonas solanacearum (Smith) Smith testēšanas metode ir starpposma testa shēma, kas noteikta Komisijas Lēmuma pielikumā un kas jāņem vērā, lai nomainītu karantīnas procedūru Nr. 26 attiecībā uz Pseudomonas solanacearum (Smith) Smith, ko noteikusi Eiropas un Vidusjūras Augu aizsardzības organizācija (EPPO). Šo testēšanas metodi var piemērot attiecībā uz 2. punktā minēto materiālu.- Vīrusi un vīrusiem līdzīgi organismi, izņemot kartupeļu vārpstveida bumbuļu viroīdu.1. Veģetatīvā materiāla (bumbuļu, jaunu augu un spraudeņu, tostarp sīkaugu) obligātā testēšana ietver seroloģisko testu, ko pirms ziedēšanas vai ziedēšanas laikā veic attiecībā uz katru no sarakstā minētajiem kaitīgajiem organismiem, izņemot kartupeļu vārpstveida bumbuļu viroīdu, un tam seko bioloģiskais tests materiālam, kurš seroloģiskajā testā bija negatīvs. Attiecībā uz kartupeļu lapu ritināšanās vīrusu veic divus seroloģiskos testus.2. Īsto sēklu obligātā testēšana ietver seroloģisko testu vai bioloģisko testu, ja seroloģiskais tests nav pieejams. Noteikti iesakām veikt negatīvo paraugu atkārtotu pārbaudi un robežlīnijas rezultātu testēšanu ar kādas citas metodes palīdzību.3. Šīs iedaļas 1. un 2. punktā minēto seroloģisko un bioloģisko testēšanu veic siltumnīcā audzētiem augiem, no kuriem paņemti vismaz divi posmi no katra stumbra, ieskaitot jaunu pilnībā izveidojušos lapiņu katra stumbra augšpusē un kādu vecāku lapiņu no vidējā posma; paraugu ņemšanā izmanto katru stumbru iespējamās nesistēmiskās infekcijas dēļ. Veicot seroloģisko testēšanu, nešķiro lapiņas no atsevišķiem augiem, ja šķirošanas koeficients nav apstiprināts attiecībā uz izmantojuma metodi; taču var sašķirot no katra stumbra iegūtās lapiņas katra auga parauga izveidošanai. Veicot bioloģisko testēšanu, maksimālo šķirošanu veic ne vairāk kā pieciem augiem, potējot vismaz divkāršus indikatoraugus.4. Attiecīgie indikatoraugi, kas izmantojami 1. un 2. punktā minētajā bioloģiskajā testēšanā, ir augi, kurus uzskaitījusi Eiropas un Vidusjūras Augu aizsardzības organizācija (EPPO), vai kādi citi oficiāli atzīti indikatoraugi, kuri ir uzrādīti vīrusu atklāšanai.5. Vienīgi tieši pārbaudītu materiālu atbrīvo no karantīnas. Veicot acu indeksēšanu, var atbrīvot vienīgi pārbaudītās acs pēcnācēju. Bumbuli nevajadzētu atbrīvot, jo ir iespējamas problēmas ar nesistēmisko infekciju.- Kartupeļu vārpstveida bumbuļu viroīds:1. Attiecībā uz visu materiālu testē siltumnīcā audzētus augus, tiklīdz tie ir labi izveidojušies, taču pirms ziedēšanas un ziedputekšņu veidošanās. Sadīgušu bumbuļu/in vitro augu/nelielu dīgstu testēšanu uzskata vienīgi par iepriekšēju testu.2. Paraugus ņem no lapiņām, kas pilnībā attīstījušās, katra auga stumbra augšpusē.3. Visu testēšanai paredzēto materiālu audzē temperatūrā, kas nav zemāka par 18 °C (vēlams temperatūrā, kas augstāka par 20 °C) un vismaz ar 16 stundu gaismas periodu.4. Testēšanu veic ar radioaktīvām vai radioneaktīvām cDNA vai RNA zondēm, ar return-PAGE (ar sudraba plankumiem) vai RT-PCR.5. Maksimālā šķirošanas likme attiecībā uz zondēm un return-PAGE ir 5. Jānovērtē šīs vai lielākas šķirošanas likmes izmantošana."2. pants1. Dalībvalstīs stājas spēkā normatīvie un administratīvie akti, kas vajadzīgi, lai 1998. gada 1. janvārī šī direktīva būtu izpildīta. Dalībvalstis par to nekavējoties informē Komisiju.Kad dalībvalstis pieņem minētos tiesību aktus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka procedūru, kas jāievēro, izdarot šādu atsauci.2. Dalībvalstis nekavējoties dara zināmas Komisijai visas savu tiesību aktu normas, ko tās pieņem jomā, uz kuru attiecas šī direktīva. Komisija par to informē pārējās dalībvalstis.3. pantsŠī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.4. pantsŠī direktīva ir adresēta dalībvalstīm.Briselē, 1997. gada 25. jūlijāKomisijas vārdā —Komisijas loceklisFranz Fischler[1] OV L 26, 31.1.1977., 20. lpp.[2] OV L 87, 2.4.1997., 17. lpp.[3] OV L 184, 3.8.1995., 34. lpp.[4] OV L 248, 19.9.1980., 25. lpp.[5] OV L 326, 17.12.1996., 70. lpp.[6] OV L 259, 18.10.1993., 1. lpp.--------------------------------------------------


title: Komisijas Direktīva 2005/4/EK (2005. gada 19. janvāris), kas groza Direktīvu 2001/22/EK, ar ko nosaka paraugu ņemšanas metodes un analīzes metodes svina, kadmija, dzīvsudraba un 3-MCPD satura oficiālajai kontrolei pārtikas produktosDokuments attiecas uz EEZ

text:
               21.1.2005

               LV

               Eiropas Savienības Oficiālais Vēstnesis

               L 19/50

      KOMISIJAS DIREKTĪVA 2005/4/EK
   (2005. gada 19. janvāris),
   kas groza Direktīvu 2001/22/EK, ar ko nosaka paraugu ņemšanas metodes un analīzes metodes svina, kadmija, dzīvsudraba un 3-MCPD satura oficiālajai kontrolei pārtikas produktos
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1985. gada 20. decembra Direktīvu 85/591/EEK par Kopienas metožu ieviešanu attiecībā uz paraugu ņemšanu un analīzi cilvēka uzturā lietojamo pārtikas produktu kontrolei (1), un jo īpaši tās 1. pantu,
   tā kā:

               (1)

               Ar Komisijas 2001. gada 8. marta Direktīvu 2001/22/EK nosaka paraugu ņemšanas metodes un analīzes metodes svina, kadmija, dzīvsudraba un 3-MCPD satura oficiālajai kontrolei pārtikas produktos (2).

               (2)

               Ir jāiekļauj atjaunināta standarta informācija par piesārņotājiem pārtikā, un jo īpaši jāņem vērā analīžu mērījumu nenoteiktība.

               (3)

               Būtiska nozīme ir tam, ka analītisko rezultātu pārskati tiek sniegti un izskaidroti vienādā veidā, lai visā Eiropas Savienībā nodrošinātu saskaņotu to piemērošanas pieeju.

               (4)

               Direktīva 2001/22/EK tādēļ attiecīgi ir jāgroza.

               (5)

               Šajā direktīvā minētie pasākumi atbilst Pastāvīgās pārtikas aprites un dzīvnieku veselības komitejas atzinumam,

         IR PIEŅĒMUSI ŠO DIREKTĪVU.
   1. pants
   Direktīvas 2001/22/EK I pielikumu groza saskaņā ar šīs direktīvas I pielikumu.
   Direktīvas 2001/22/EK II pielikumu groza saskaņā ar šīs direktīvas II pielikumu.
   2. pants
   1.   Dalībvalstis ievieš šīs direktīvas noteikumu izpildei vajadzīgos normatīvos un administratīvos aktus, vēlākais, divpadsmit mēnešu laikā pēc tās stāšanās spēkā. Dalībvalstis nekavējoties iepazīstina Komisiju ar minēto aktu noteikumiem un šo noteikumu un direktīvas savstarpējās atbilstības tabulu.
   Kad dalībvalstis pieņem šos noteikumus, tajos ietver atsauci uz šo direktīvu vai arī uz šādu atsauci norāda minēto noteikumu oficiālās publikācijas gadījumā. Dalībvalstis nosaka, kā izdarāma šāda atsauce.
   2.   Dalībvalstis dara zināmu Komisijai attiecīgās valsts tiesību aktu galveno noteikumu saturu, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Šī direktīva ir adresēta dalībvalstīm.

      Briselē, 2005. gada 19. janvārī

            Komisijas vārdā —

            Komisijas loceklis

         Markos KYPRIANOU

      (1)  OV L 372, 31.12.1985., 50. lpp.

      (2)  OV L 77, 16.3.2001., 14. lpp.

      I PIELIKUMS
      Direktīvas 2001/22/EK I pielikumā 5. punktu aizstāj šādi:

         “5.   PARTIJAS VAI PARTIJAS DAĻAS ATBILSTĪBA SPECIFIKĀCIJAI
         Kontroles laboratorijā apstiprināšanai laboratorijas paraugu analizē vismaz divās neatkarīgās analīzēs un aprēķina vidējo rezultātu.
         Partiju pieņem, ja vidējais rezultāts nepārsniedz attiecīgo maksimālo pieļaujamo līmeni, kāds noteikts Regulā (EK) Nr. 466/2001, ņemot vērā paaugstināto mērījumu nenoteiktību un atgūstamības korekciju (1).
         Partiju nepieņem, ja vidējais rezultāts neapšaubāmi pārsniedz attiecīgo maksimālo pieļaujamo līmeni, ņemot vērā paaugstināto mērījumu nenoteiktību un atgūstamības korekciju.
         Šie interpretācijas noteikumi attiecas uz parauga analīžu rezultātu oficiālo kontroli. Gadījumā, ja analīze vajadzīga aizstāvības vai tiesāšanās nolūkā, piemēro attiecīgās valsts tiesību aktus.”

      II PIELIKUMS
      Direktīvas 2001/22/EK II pielikumu groza šādi:

                  1)

                  3. punktā “Laboratorijā izmantojamās analīzes metodes un laboratorijas kontroles prasības” pēc 4. tabulas ievieto šādu 3.3.3. punktu:
                  “3.3.3.   Izpildes kritēriji – nenoteiktības funkcijas pieeja
                  Tomēr nenoteiktības pieeju var arī izmantot, lai panāktu laboratorijā izmantojamās analīzes metodes piemērotību. Laboratorijā var izmantot metodi, kas dod rezultātus maksimālās standarta nenoteiktības robežās. Maksimālo standarta nenoteiktību var aprēķināt, izmantojot šādu formulu:

                  kur:

                     Uf ir maksimālā standarta nenoteiktība
                  LOD ir kvantitatīvās noteikšanas robeža
                  C ir procentuālā koncentrācija
                  α ir skaitliskais koeficients, ko izmanto atkarībā no C lieluma. Izmantojamie lielumi ir norādīti tabulā:

                              C (μg/kg)

                              α

                              ≤ 50

                              0,2

                              51–500

                              0,18

                              501–1 000

                              0,15

                              1 001–10 000

                              0,12

                              ≥ 10 000

                              0,1

                        un U ir paaugstinātā nenoteiktība, izmantojot kontroles koeficientu 2, kas dod aptuveni 95 % uzticamības līmeni.
                  Ja analītiskā metode ar mērījumu nenoteiktību dod rezultātus, kas ir zemāki par maksimālo standarta ticamību, tad šī metode ir vienādi piemērota iepriekš minētajai attiecībā uz izpildes raksturlielumiem.”

                  2)

                  3.4. punktu aizstāj ar šādu:
                  “3.4.   Analīzes ticamības vērtējums, atgūstamības aprēķins un rezultātu protokolēšana
                  Tomēr iespējamo analīžu ticamību novērtē, tajās izmantojot atbilstošus sertificētus standartmateriālus.
                  Atgūstamības nolūkā ir jāprotokolē koriģētie vai nekoriģētie analīzes rezultāti. Par protokolēšanas veidu un atgūstamības līmeni ir jādod pārskats.
                  Analīžu veicējam jāievēro “Eiropas Komisijas ziņojums par saistību starp analīžu rezultātiem, mērījumu nenoteiktību, atgūstamības koeficientiem un Eiropas Savienības tiesību aktu noteikumiem attiecībā uz pārtiku” (1).
                  Analīžu rezultāti ir jāprotokolē šādi: x +/– U, turklāt x ir analīžu rezultāti un U ir mērījumu nenoteiktība.
                  ATSAUCES

                              (1)

                              Eiropas Komisijas ziņojums par saistību starp analīžu rezultātiem, mērījumu nenoteiktību, atgūstamības koeficientiem un Eiropas Savienības tiesību aktu noteikumiem attiecībā uz pārtiku, 2004. gads
                              (http://europa.eu.int/comm/food/food/chemicalsafety/contaminants/sampling_en.htm).”